text:
1011/2017. (I. 11.) Korm. határozata a Széchenyi Kártya Program egyes konstrukciói támogatásának folytatásáról.
1. A  Kormány a  Széchenyi Kártya Folyószámlahitel keretében a  2017. január 1. és 2017. december 31. között
megkötött, illetve felülvizsgálat keretében meghosszabbításra került
a) hitelszerződésekhez 10 millió forint hitelösszegig legfeljebb 365 napra 1 százalékpont kamattámogatást
biztosít, és
b) a  legfeljebb 50 millió forintos hitelekhez a  Garantiqa Hitelgarancia Zártkörűen Működő Részvénytársaság
által vállalt készfizető kezességvállalás éves díjának 50%-áig terjedő támogatást biztosít azzal, hogy
a támogatás nem haladhatja meg a kezességi díj vetítési alapjának 0,75%-át.
Felelős: nemzeti fejlesztési miniszter
Határidő: azonnal
2. A  Kormány a  Széchenyi Kártya Program keretében 2017. január 1. és 2017. december 31. között megkötött
Széchenyi Forgóeszközhitel hitelszerződések teljes összegéhez az  adott ügylet futamidejének első három évére
(1096 napra) évi 3 százalékpont kamattámogatást, valamint a hitelekhez nyújtott készfizető kezességvállalás díjának
50%-áig terjedő támogatást biztosít az  adott ügylet futamidejének első három évére (1096 napra) azzal, hogy
a támogatás nem haladhatja meg a kezességi díj vetítési alapjának 0,75%-át.
Felelős: nemzeti fejlesztési miniszter
Határidő: azonnal 3. A Kormány a 2017. január 1. és 2017. december 31. között megkötött Széchenyi Beruházási Hitel, a Széchenyi Önerő
Kiegészítő Hitel és a Széchenyi Támogatást Megelőlegező Hitel hitelszerződések teljes összegéhez az adott ügylet
teljes futamidejére évi 5 százalékpont kamattámogatást, valamint a hitelekhez nyújtott készfizető kezességvállalás
díjának 50%-áig terjedő támogatást biztosít azzal, hogy a  támogatás nem haladhatja meg a  kezességi díj vetítési
alapjának 0,75%-át. Kezességi díjtámogatás csak közvetlen állami viszontgarancia mellett vállalt készfizető
kezességvállalás díjához kapcsolódhat.
Felelős: nemzeti fejlesztési miniszter
Határidő: azonnal 4. Az  1–3.  pont szerinti kamattámogatás és kezességi díjtámogatás tárgyévi és tárgyévet követő éveket terhelő
kötelezettségvállalásainak forrása az  éves költségvetési törvényekben meghatározott Gazdaságfejlesztést szolgáló
célelőirányzat. A Kormány az államháztartásról szóló 2011. évi CXCV. törvény 36. § (4b) bekezdésének a) pontjában
biztosított jogkörében eljárva engedélyezi, hogy a nemzeti fejlesztési miniszter 2017. évben a Gazdaságfejlesztést
szolgáló célelőirányzat terhére a  2018–2027 közötti évek tekintetében a  Magyarország 2017. évi központi
költségvetéséről szóló 2016. évi XC. törvényben meghatározott Gazdaságfejlesztést szolgáló célelőirányzat eredeti
előirányzata 300%-ának mértékéig kötelezettséget vállaljon.
5. A Kormány felhívja a nemzetgazdasági minisztert, hogy – ha a 4. pontban meghatározott célelőirányzat forrásainak
lekötöttsége eléri a  75%-ot – a  nemzeti fejlesztési miniszter bevonásával vizsgálja meg az  1–3.  pont szerinti
konstrukciók támogatásának céljára, különösen maradványok visszahagyása útján történő forrásbiztosítás
lehetőségét, és a  vizsgálat eredményének megfelelően tegyen javaslatot a  Kormány számára. A  nemzeti
fejlesztési miniszter a  4.  pontban meghatározott célelőirányzat forrásai 75%-ának lekötöttségéről írásban értesíti
a nemzetgazdasági minisztert.
Felelős: nemzetgazdasági miniszter
 nemzeti fejlesztési miniszter
Határidő: a források 75%-ának lekötését követő harminc napon belül
6. Az  1–3.  pont szerinti kamattámogatás mértékét ügyletenként olyan módon kell meghatározni, hogy
a kamattámogatással csökkentett ügyleti kamat mértéke ne legyen kevesebb, mint 0%.
7. Ez a határozat a közzétételét követő napon lép hatályba.
 8. Az  1–6.  pontot a  2017. január 1-jét követően kibocsátott kártyákra és a  2017. január 1-jét követően megkötött
hitelszerződésekre is alkalmazni kell.
 9. A  Széchenyi Kártya Program egyes konstrukciói támogatásának folytatásáról szóló 1929/2015. (XII. 12.) Korm.
határozat 4. pontjában a „150%-ának” szövegrész helyébe a „300%-ának” szöveg lép.
Orbán Viktor s. k.,
 miniszterelnök


type: legislation

jurisdiction: Hungary

text:
3/2010. (IX. 1.) NGM utasítása az Állami Foglalkoztatási Szolgálat irányításával kapcsolatos feladatok ellátását elősegítő Szakmai Felügyelő Tanács létrehozásáról szóló 8/2005. (MüK. 5.) FMM utasítás hatályon kívül helyezéséről.
A jogalkotásról szóló 1987. évi XI. törvény 49. § (1) bekezdésében foglalt jogkörömben a következő utasítást adom ki:
1. § Az Állami Foglalkoztatási Szolgálat irányításával kapcsolatos feladatok ellátását elősegítő Szakmai Felügyelő Tanács
létrehozásáról szóló 8/2005. (MüK. 5.) FMM utasítás hatályát veszti.
2. § Ez az utasítás a közzétételét követő napon lép hatályba és a hatálybalépését követő napon hatályát veszti.
Dr. Matolcsy György s. k.,
nemzetgazdasági miniszter


text:
30/2011. (V. 26.) OGY határozata Gelencsér Attila országgyűlési képviselő mentelmi ügyében.
A Magyar Köztársaság Országgyűlése Gelencsér Attila országgyűlési képviselő mentelmi jogát a Pesti Központi Kerületi Bíróság
13. B. XIV. 33.126/2010/4. számú megkeresésével érintett ügyben nem függeszti fel.
Kövér László s. k.,
az Országgyűlés elnöke


text:
60/2015. (VII. 23.) ME határozata a Magyarország Kormánya és Hongkongnak, a Kínai Népköztársaság Különleges Közigazgatási Területének Kormánya között az ideiglenesen munkát vállaló turisták programjáról (Working Holiday Program) szóló megállapodás létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a belügyminiszter, a külgazdasági és külügyminiszter, valamint a nemzetgazdasági miniszter együttes előterjesztése alapján
 1. egyetértek a  Magyarország Kormánya és Hongkongnak, a  Kínai Népköztársaság Különleges Közigazgatási
Területének Kormánya között az ideiglenesen munkát vállaló turisták programjáról (Working Holiday Program) szóló
megállapodás (a továbbiakban: Megállapodás) létrehozásával;
2. felhatalmazom a  belügyminisztert, hogy – az  érintett miniszterekkel egyetértésben – a  tárgyaláson részt vevő
személyeket jelölje ki;
3. felhatalmazom a  belügyminisztert vagy az  általa kijelölt személyt, hogy a  tárgyalás eredményeként előálló
szövegtervezetet kézjegyével lássa el;
4. felhívom a  külgazdasági és külügyminisztert, hogy a  Megállapodás létrehozásához szükséges meghatalmazási
okiratot adja ki;
5. felhívom a  belügyminisztert, a  külgazdasági és külügyminisztert, valamint a  nemzetgazdasági minisztert, hogy
a Megállapodás létrehozását követően a Megállapodás szövegének végleges megállapítására való felhatalmazásról
szóló határozat tervezetét terjesszék a Kormány elé.
Orbán Viktor s. k.,
 miniszterelnök


text:
1117/2018. (III. 19.) Korm. határozata az Erdélyi Református Egyházkerület fejlesztésének támogatásához szükséges intézkedésekről.
A Kormány
 1. egyetért az  Erdélyi Református Egyházkerület Ajtoni Református Egyházközségét érintő fejlesztési program
(a  továbbiakban: Beruházás) előkészítéseként a  részére bemutatott és általa megtárgyalt műszaki tartalommal
jóváhagyási, engedélyezési és kivitelezési terv elkészítésével;
2. a Beruházás Előkészítési Alap felhasználásával kapcsolatos döntési hatáskörökről szóló 222/2017. (VIII. 11.)
Korm.  rendelet (a  továbbiakban: Rendelet) 2.  § (2)  bekezdés l), m) és o)  pontjai szerinti előkészületi fázisokra
mindösszesen legfeljebb 250 000 000 forint forrást biztosít a  Magyarország 2018. évi központi költségvetéséről
szóló 2017. évi C. törvény (a  továbbiakban: Kvtv.) 1.  melléklet XVII. Nemzeti Fejlesztési Minisztérium fejezet,
20. Fejezeti kezelésű előirányzatok cím, 61. Beruházás Előkészítési Alap alcím terhére azzal, hogy az előkészületeket
legkésőbb 2018. szeptember 30-ig kell megvalósítani;
3. a Beruházás előkészítésének kormányzati felelőseként a Miniszterelnökséget vezető minisztert jelöli ki;
 4. az államháztartásról szóló 2011. évi CXCV. törvény 33.  § (2)  bekezdésében biztosított jogkörében eljárva,
az  előkészületek finanszírozása érdekében 250 000 000 forint egyszeri átcsoportosítását rendeli el
a  Kvtv.  1.  melléklet XVII. Nemzeti Fejlesztési Minisztérium fejezet, 20. Fejezeti kezelésű előirányzatok cím,
61.  Beruházás Előkészítési Alap alcím terhére, és a  Kvtv. 1.  melléklet XLII. A  költségvetés közvetlen bevételei és
kiadásai fejezet, 42. Alapok támogatása cím, 2. Bethlen Gábor Alap támogatása alcím, valamint a  LXV. Bethlen
Gábor Alap fejezet, 4. Nemzetpolitikai célú támogatások cím javára, az 1. melléklet szerint, a fel nem használt rész
tekintetében a Beruházás Előkészítési Alapba történő visszafizetési kötelezettséggel;
Felelős: nemzetgazdasági miniszter
Miniszterelnökséget vezető miniszter
nemzeti fejlesztési miniszter
Határidő: az átcsoportosítás tekintetében azonnal
 a fel nem használt rész visszafizetése tekintetében a  7.  pont a)  alpontja szerinti jelentés
tudomásulvételét követő 15 napon belül
 5. egyetért azzal, hogy az előkészületeket az Erdélyi Református Egyházkerület valósítsa meg;
 6. felhívja a  Kormány nemzetpolitikáért felelős tagját, hogy az  előkészületek megvalósítása érdekében – a  Bethlen
Gábor Alap irányításáért felelős Bizottság közreműködésével – a 4. pont szerinti forrás terhére nyújtson támogatást
az Erdélyi Református Egyházkerület mint kedvezményezett részére;
Felelős: a Kormány nemzetpolitikáért felelős tagja
Határidő: a 4. pont szerinti források rendelkezésre állását követően azonnal
7. felhívja a Miniszterelnökséget vezető minisztert, hogy az Erdélyi Református Egyházkerület és az Ajtoni Református
Egyházközség bevonásával a Kormány részére készítsen
a) jelentést a Rendelet 7. § (1) bekezdése szerinti beszámolási kötelezettség teljesítése érdekében a 2. pontban
meghatározott előkészítési fázisok végrehajtásának állapotáról, valamint a  felhasznált forrás összegéről,
valamint
b) előterjesztést az  előkészületek eredménye alapján a  Beruházás megvalósításának kérdésében,
a  kivitelezéshez és az  üzemeltetéshez kapcsolódó feladatok, költségek, forrásigény, ütemezés és felelősök
bemutatásával.
Felelős: Miniszterelnökséget vezető miniszter
Határidő: az a) alpont szerinti jelentésre 2018. október 31.
a b) alpont szerinti előterjesztésre 2018. november 30.
Orbán Viktor s. k.,
 miniszterelnök


text:
60/2016. (XII. 28.) NFM rendelete a fluortartalmú üvegházhatású gázokkal kapcsolatos tevékenységeket végzők képesítésére vonatkozó szabályokról.
Az ENSZ Éghajlatváltozási Keretegyezménye és annak Kiotói Jegyzőkönyve végrehajtási keretrendszeréről szóló 2007.  évi
LX. törvény 14. § (6) bekezdés g) és h) pontjában,
a 23–24.  § tekintetében az  ENSZ Éghajlatváltozási Keretegyezménye és annak Kiotói Jegyzőkönyve végrehajtási
keretrendszeréről szóló 2007. évi LX. törvény 14. § (6) bekezdés i) pontjában
kapott felhatalmazás alapján, a  Kormány tagjainak feladat- és hatásköréről szóló 152/2014. (VI. 6.) Korm. rendelet 109.  §
7. pontjában meghatározott feladatkörömben eljárva a következőket rendelem el:
I. FEJEZET
ÁLTALÁNOS RENDELKEZÉSEK 1. A rendelet hatálya
1. § E rendelet hatálya a klímagázt tartalmazó alkalmazásokkal kapcsolatosan tevékenységet végző,
a) a fluortartalmú üvegházhatású gázokkal és az  ózonréteget lebontó anyagokkal kapcsolatos tevékenységek
végzésének feltételeiről szóló 14/2015. (II. 10.) Korm. rendelet (a  továbbiakban: 14/2015. Korm. rendelet)
4.  melléklet 1.  pontjában foglalt táblázat 3–10. sorában szereplő természetes személyek képzésére,
továbbképzésére, vizsgáztatására és képesítésére,
b) a 14/2015. Korm. rendelet 4.  melléklet 2.  pontjában foglalt táblázat 2–10. sorában szereplő képesítési
kategóriájú vállalkozások képesítésére, valamint
c) a 14/2015. Korm. rendelet 2. § (1) bekezdés 24. pontja szerinti regisztrált vállalkozásokra
terjed ki.
2. Értelmező rendelkezések 2. § E rendelet alkalmazásában:
1. képzési megállapodás: a  Nemzeti Klímavédelmi Hatóság (a  továbbiakban: Hatóság) és a  képző szerv közötti
megállapodás, amely meghatározza a megvalósítani kívánt, a klímagáz képesítés megszerzéséhez szükséges
képzés tekintetében a feltételeket, jogokat és kötelezettségeket;
2. képesítési kategória: a 14/2015. Korm. rendelet 4. mellékletében meghatározott képesítési kategóriák;
3. képzési program: a képző szerv képzési tevékenységét meghatározó követelményrendszert tartalmazó olyan
dokumentum, amely magába foglalja az  oktatás céljait, a  képzési tematikát, valamint a  személyi és tárgyi
feltételeket, összhangban a képzési minimumkövetelményeket meghatározó, általános hatályú, közvetlenül
alkalmazandó uniós jogi normákkal;
4. képző szerv: a Hatósággal képzési megállapodást kötött, a szakképzésért és felnőttképzésért felelős miniszter
által fenntartott szakképzési centrum;
5. klímagáz képzési megállapodás: a  Hatóság és a  természetes személy között létrejött jognyilatkozat, amely
meghatározza a képzésen való részvétel feltételeit, a képzésen részt vevő jogait és kötelezettségeit;
6. szakmai előképzettség: a  képesítési tanúsítvány megszerzéséhez szükséges tanfolyamra történő jelentkezés
feltételeként meghatározott, korábban megszerzett képzettség, szakképesítés.
3. A klímagázt tartalmazó alkalmazásokkal kapcsolatos tevékenység végzéséhez szükséges
személyképesítések
3. § (1) A  klímagázt tartalmazó alkalmazásokkal kapcsolatos tevékenység végzéséhez szükséges képesítési igazolások
a  14/2015. Korm. rendelet 4.  melléklet 1.  pontjában meghatározott kategóriájúak lehetnek, amelyek az  ott
meghatározott tevékenység végzésére jogosítanak.
(2) Az  (1)  bekezdésben hivatkozott kategóriák egyikében megszerzett képesítési kategóriára tekintettel benyújtott
szakmai képzettséget igazoló dokumentumok alapján igazolt képesítések, képzettségek a  másik kategóriára
vonatkozó képzés során beszámíthatók, ha azok megfelelően és hitelesen igazoltak.
(3) A Hatóság által a  természetes személyeknek a 14/2015. Korm. rendelet 4. melléklet szerinti kategóriákban kiadott
képesítési tanúsítvány megfelel:
a) a 306/2008/EK bizottsági rendelet 3. cikke szerinti, személyek számára kiadott képesítési igazolásnak,
b) a 307/2008/EK bizottsági rendelet 3. cikke szerinti személyek számára kiadott képzési igazolásnak,
c) a 2015/2066 bizottsági végrehajtási rendelet 3.  cikke szerinti, természetes személyek számára kiadott
képesítési igazolásnak, valamint
d) a 2015/2067 bizottsági végrehajtási rendelet 4.  cikke szerinti, természetes személyek számára kiadott
képesítési igazolásnak.
 (4) Az a természetes személy, aki nem az e rendeletben meghatározott képzési rendszerben szerezte meg a klímagázt
tartalmazó alkalmazásokkal kapcsolatos tevékenység végzésére jogosító képesítési tanúsítványt, köteles a Hatóság
számára a  14/2015. Korm. rendelet 27.  § (6)  bekezdésében meghatározottak szerint benyújtani a  más uniós
tagállamban szerzett képesítetti minőségét tanúsító okirat másolatát 8 nappal a tevékenysége megkezdése előtt.
II. FEJEZET
A KÉPZÉSI RENDSZER FELÉPÍTÉSE ÉS A KÉPZÉS ÁLTALÁNOS SZABÁLYAI
4. A képzési rendszer felépítése 4. § (1) A hatósági klímagáz képesítési rendszer
a) felkészítő képzésből,
b) klímagáz képzésből,
c) megújító képzésből és
d) szakmai továbbképzésből
áll.
(2) Az (1) bekezdés a)–d) pontjaiban foglalt képzések iskolarendszeren kívüli, térítésköteles hatósági képzések.
 (3) A Hatóság az energiapolitikáért felelős miniszter részére minden év január 31. napjáig beszámolót készít az előző
évben lebonyolított képzésekről. 5. A képzés szervezése 5. § (1) A Hatóság a 4. § (1) bekezdés a)–c) pontjában meghatározott képzéseket önállóan tartja meg, vagy ennek ellátására
– képzési megállapodás keretében – olyan képző szervet is megbízhat, amely a képzés helyét és tárgyi feltételeit,
valamint a  képzésben részt vevő oktatók képesítése révén és a  hatósági szakmai segédanyag alapján a  képzés
megfelelő színvonalát folyamatosan biztosítani képes.
(2) A képzést folytató gondoskodik:
a) a képzéshez szükséges oktatókról,
b) a tanfolyam és vizsgáztatás helyszíneiről,
c) az elméleti és a gyakorlati képzéshez szükséges eszközökről,
d) a gyakorlati képzéshez szükséges segédanyagokról,
e) a képzést lezáró vizsga feltételeinek megteremtéséről,
f ) a vizsgák követelményrendszerének a Hatóság honlapján történő megjelentetéséről, valamint
g) a képzési folyamatot támogató informatikai rendszer működtetéséről.
(3) A  képző szerv kizárólag képzési megállapodás keretében és a  képzési programban foglaltak alapján folytathat
e rendelet hatálya alá tartozó képzést.
(4) A klímagáz záróvizsga bizottságának elnökét a Hatóság delegálja.
 (5) A  Hatóság jogosult az  e  rendeletben és a  képzési programban foglalt képzési követelményeket ellenőrizni.
Ha a  Hatóság az  ellenőrzés során megállapítja, hogy a  képzési követelmények nem teljesülnek, a  képzési
megállapodásban meghatározott jogkövetkezményeket alkalmazza, különösen a képző szerv részére átutalt képzési
és vizsgadíj visszafizettetését, a képzési megállapodás megszüntetését.
(6) A  képzési megállapodás keretében végzett képzési tevékenység során a  képzést végzővel munkaviszonyban
álló természetes személy képzése tekintetében, a  képzést végző vezetőjének kérelmére az  1.  mellékletben
meghatározott képzési díjakat 50%-kal csökkenti, ha a képzést végző szerv a képzési rendszer működését elősegíti.
(7) A  Hatóság által önállóan végzett képzési tevékenység során a  képzést végzővel közszolgálati jogviszonyban álló
természetes személy képzése tekintetében az  1.  mellékletben meghatározott képzési díj 100%-kal csökkentett
mértékben is megállapítható.
6. § A képzésen részt vevő természetes személy a Hatósággal klímagáz képzési megállapodást köt.
7. § (1) A képzésre jelentkező számára a Hatóság és a képző szerv biztosítja mindazon ismeretek, jártasságok és készségek
elsajátításának lehetőségét, amelyek a  képzésre jelentkezőt alkalmassá teszik a  választott képesítési kategóriának
megfelelő tevékenység szakmailag megfelelő és műszakilag biztonságos végzésére.
(2) A  képzést az  1–3.  mellékletek, valamint a  Hatóság által kiadott képzési program szerint kell megtartani. A  képzés
során a  képzési és vizsgáztatási tevékenység végzéséhez a  Hatóság által előírt, a  Klímagáz adatbázisban
(a továbbiakban: Adatbázis) tárolt formanyomtatványokat kell alkalmazni.
(3) A  képzésben részt vevők számára a  képzési programban meghatározott tanórákon a  klímagáz képesítési
megállapodásban foglaltak szerint a részvétel kötelező. Ha a képző szerv folytatja le a képzést, akkor a képzésben
részt vevők részvételét a képző szerv igazolja a Hatóság felé a jelenléti ívek Adatbázisba történő feltöltésével.
(4) A  Hatóság az  Adatbázison keresztül megküldött – a  képzési megállapodás alapján teljesített – a  képzésre
jelentkezettek adatainak átadásával történő megbízással hívja fel a képző szervet a képzés megtartására.
6. A képzésre jelentkezés szabályai 8. § (1) A képzésben az a személy vehet részt, aki
a) legalább középfokú iskolai végzettséggel, és
b) az egyes kategóriáknál a 2. mellékletben előírt vagy egyéb, hűtéstechnikai ismereteket tartalmazó szakirányú
szakképzettséggel
rendelkezik. (2) A képzésre történő regisztrációkor a regisztráló a szakmai előképzettségét az alábbi dokumentumokkal igazolhatja:
a) végzettséget, képesítést, jogosultságot igazoló okirat,
b) más képesítő testület határozata alapján előírt előkészítő tanfolyam elvégzését igazoló tanúsítvány.
(3) Felsőfokú szakirányú végzettség, valamint egyéb szakirányú szakképzettség esetén a  szakmai előképzettség
megfelelőségét a Hatóság egyedileg állapítja meg a regisztráció során benyújtott dokumentumok alapján vizsgált
tematikaegyezőség mértéke szerint.
(4) A  Hatóság a  regisztráló által az  Adatbázisba feltöltött, korábban megszerzett, szakmai előképzettséget igazoló
dokumentumokat az Adatbázisban nyilvántartja.
9. § (1) A  képzésekre jelentkezés folyamatát az  Adatbázisban történő regisztrációt követően lehet megkezdeni.
Az  előjelentkezés során az  Adatbázison keresztül meg kell jelölni a  választott képző szervet és a  képesítési
kategóriát. A  jelentkező által aláírt klímagáz képzési megállapodás Adatbázison keresztül történő benyújtásával
az előjelentkezés befejezetté válik (a továbbiakban: előjelentkezés).
(2) A  klímagáz képzési megállapodás tartalmazza a  jelentkező személyazonosításához szükséges adatait,
elérhetőségeit, a választott képesítési kategóriát, a választott képző szervet, a jelentkező jogait és kötelezettségeit,
valamint a jelentkező azon kötelezettségvállalását, hogy a képzés költségét a Hatóság részére megfizeti.
10. § (1) A  Hatóság a  8.  § (2)  bekezdése szerinti dokumentumok Adatbázisban való rögzítését követő 15 napon belül
megvizsgálja a  jelentkező által megadott adatokat és a  szakmai előképzettséget igazoló iratokat, és dönt
az előjelentkezés elfogadhatóságáról.
(2) Ha a  jelentkező által benyújtott dokumentumok alapján a  Hatóság megállapítja, hogy a  jelentkező szakmai
előképzettsége nem megfelelő a  kiválasztott képesítési kategória megszerzéséhez, a  Hatóság az  Adatbázison
keresztül tájékoztatja a jelentkezőt és hiánypótlásra hívja fel. Ha lehetséges, a Hatóság felkínál a jelentkező számára
a  szakmai előképzettségének megfelelő más képesítési kategória megszerzésére irányuló képzést, amelyet
a Hatóság az Adatbázisban a jelentkező ügyféli oldalán is feltüntet. Ha a jelentkező által benyújtott dokumentumok
alapján más képzés felajánlására nincs lehetőség, a jelentkezést a Hatóság elutasítja.
(3) Ha a  jelentkező a  Hatóság által elektronikus úton küldött díjbekérőben foglalt díjfizetési kötelezettségét
az értesítő megnyitásától számított 5 munkanapon belül nem teljesíti, a Hatóság a fizetési határidő leteltét követő
5 munkanapon belül a jelentkező előjelentkezését hivatalból törli és erről a jelentkezőt az Adatbázison keresztül is
értesíti.
(4) Miután a jelentkező a képzési díjat megfizette, a képzési díj Adatbázisban történő jóváírását követő 6 hónapon belül
köteles a  jelentkezés véglegesítése során az  Adatbázisban kiválasztani azt a  képzést, amelyen részt kíván venni
(a továbbiakban: jelentkezés).
(5) Ha a jelentkező által az Adatbázisban a jelentkezési folyamat során megjelölt képző szerveknél képzés a kiválasztott
időpontban nem indul, a  Hatóság – a  jelentkezők egyidejű értesítésével – a  képzésre jelentkezéseket törli és
lehetővé teszi a más képző szerv által szervezett képzésre való jelentkezést.
III. FEJEZET
A KLÍMAGÁZ KÉPESÍTÉS MEGSZERZÉSÉNEK ELJÁRÁSJOGI SZABÁLYAI
7. A felkészítő képzés 11. § (1) Az a természetes személy, aki nem rendelkezik az adott képesítési kategória vonatkozásában a megfelelő szakmai
előképzettséggel, a klímagáz képzést megelőzően felkészítő képzésen köteles részt venni.
(2) A felkészítő képzés
a) felkészítő tanfolyamból és
b) felkészítő vizsgából áll.
(3) A  felkészítő tanfolyamot úgy kell megtartani, hogy az  azon való részvétel a  klímagáz tanfolyam elvégzéséhez
szükséges szakmai elméleti és gyakorlati tudást megalapozza. A  felkészítő tanfolyam biztosítja a  résztvevők
számára különösen az  adott képesítési kategóriába tartozó alkalmazások felépítéséről, jellemzőiről, valamint
a  működésükkel és szerviztechnológiájukkal, szivárgásvizsgálatukkal kapcsolatos legfontosabb tudnivalókról,
a  hűtőközegek szakszerű és környezetbarát kezeléséről szóló ismeretek megszerzését. A  felkészítő tanfolyamok
követelményrendszerét úgy kell meghatározni, hogy az a HR szektor és MR szektor képesítési kategóriákon belüli
átjárhatóságot biztosítsa.
(4) A felkészítő képzés lezárásaként a jelentkezőnek a legalább két vizsgabiztosból álló vizsgabizottság előtt felkészítő
vizsgát kell tennie, amely elméleti és gyakorlati vizsgát jelent a vizsgaszabályzatban rögzítettek szerint.
(5) A felkészítő vizsgát a vizsgabizottság
a) megfelelt vagy
b) nem felelt meg
minősítéssel értékeli.
(6) A  vizsgabizottság a  sikeres felkészítő vizsgáról két példányban a  klímagáz képzésen való részvételre jogosító
okiratot állít ki, amelynek egy példányát a  vizsgázónak kell átadni, egy példányát a  képző szerv őrzi meg
az Adatbázisba történő elektronikus feltöltést követően.
(7) A (6) bekezdés szerinti okiratnak tartalmaznia kell:
a) a kibocsátó képző szerv megnevezését,
b) az okirat birtokosának,
ba) teljes nevét,
bb) születési helyét és idejét,
bc) anyja nevét,
c) azon képesítési kategóriát, amely képesítés megszerzéséhez az okirat jogosultságot jelent, valamint
d) a kiállítás dátumát.
(8) A  sikertelen felkészítő vizsgáról a  vizsgabizottság két példányban vizsgalapot állít ki, amelynek egy példányát
a  vizsgázónak kell átadni, egy példányát a  képző szerv őrzi meg. Sikertelen felkészítő vizsga esetén a  vizsgázó
a  javítóvizsga díjának befizetését követően javítóvizsga keretében újabb vizsgát tehet. Ha a  második javítóvizsga
sikertelen, a  vizsgázó újabb vizsgára csak a  felkészítő tanfolyam ismételt elvégzését követően bocsátható
a felkészítő tanfolyam díjának ismételt és igazolt megfizetését követően.
8. A klímagáz képzés 12. § (1) A klímagáz képzés klímagáz tanfolyamból és klímagáz záróvizsgából áll.
 (2) A klímagáz tanfolyam
a) távoktatás keretében megvalósuló, személyes jelenléthez nem kötött e-klímagáz távoktatásból, valamint
b) személyes jelenléthez kötött elméleti és gyakorlati klímagáz tanfolyamból
áll.
(3) A klímagáz záróvizsga
a) e-klímagáz záróvizsgából és
b) elméleti és gyakorlati záróvizsgából
áll.
(4) A  klímagáz tanfolyamon való részvétellel a  képzésben részt vevő elsajátítja és készségszerűen alkalmazza
a  választott képesítési kategória szerinti klímagázt tartalmazó alkalmazásokkal kapcsolatos tevékenység speciális,
az  éghajlatvédelmet célzó szakmai ismereteket, tudást és gyakorlatot, elsajátítja a  hatályos uniós és hazai
szabályozást, releváns szabványokat, valamint az Adatbázis rendszerét és kezelését.
13. § (1) A Hatóság a klímagáz képzési megállapodás létrejöttét követően az Adatbázisban hozzáférhetővé teszi a jelentkező
számára az e-klímagáz távoktatás tananyagát.
(2) Az  e-klímagáz távoktatás az  Adatbázison keresztül teljesítendő. Az  e-klímagáz távoktatás akkor minősül
teljesítettnek, ha a  jelentkező két gyakorló tesztsort sikeresen teljesít. Az  e-klímagáz távoktatás a  klímagáz
záróvizsga napját megelőzően, elektronikus úton teljesítendő.
(3) Az  e-klímagáz távoktatás során a  képzésben részt vevőnek fel kell készülnie és az  e-klímagáz vizsgán számot kell
adnia a  klímagázokkal és az  ezekkel üzemelő berendezésekkel, rendszerekkel kapcsolatos hazai, uniós, valamint
nemzetközi jogi szabályozás ismeretéről, a HR szektorral és MR szektorral szemben támasztott szakmai ismeretekről,
követelményekről, a szakmai és klímagázokkal kapcsolatos tevékenységek végzésének kompetenciafeltételeiről.
14. § (1) A klímagáz záróvizsgán a vizsgázónak számot kell adnia az adott képesítési kategória szerinti klímagázt tartalmazó
alkalmazásokkal kapcsolatos tevékenység speciális szakmai ismereteiből, a  hatályos hazai, uniós és nemzetközi
jogszabályokból, a  tevékenység végzéséhez szükséges releváns szabványok ismeretéből, valamint az  Adatbázis
gyakorlati alkalmazásáról.
(2) A képzésben részt vevő a klímagáz záróvizsgán kizárólag az e-klímagáz távoktatás sikeres teljesítését és a klímagáz
tanfolyam elvégzését követően vehet részt. A  klímagáz záróvizsgát 3 tagú vizsgabizottság előtt kell teljesíteni.
A  vizsgabizottság tagjai az  elnök és az  adott képesítési kategória szerinti szakterületeken megfelelő szakmai
tudással rendelkező elméleti és gyakorlati oktató.
(3) A képzésben részt vevőnek az e-klímagáz vizsgát a klímagáz záróvizsga keretén belül, az Adatbázison keresztül kell
teljesítenie a vizsgaszabályzatban meghatározott idő alatt az Adatbázis által generált kérdéssor alapján.
(4) A  záróvizsgán a  vizsgázó a  nem felelt meg minősítésű e-klímagáz vizsgát követően az  adott vizsganapon
az e-klímagáz vizsgát egy alkalommal megismételheti, amely nem minősül javítóvizsgának.
(5) A klímagáz záróvizsga e-klímagáz vizsgáját, az elméleti és gyakorlati vizsgarészt a vizsgabizottság vizsgarészenként
a) megfelelt vagy
b) nem felelt meg
minősítéssel értékeli.
(6) A  klímagáz záróvizsga e-klímagáz vizsgája legalább 20 és legfeljebb 40 kérdésből álló feladatsor. A  feladatsort
az  Adatbázis generálja. A  helyesen megválaszolt tesztkérdések pontszámainak összesítése alapján a  60% alatti
eredmény esetén nem felelt meg, 60% vagy annál magasabb eredmény esetében a részvizsga megfelelt minősítésű.
Az elméleti és gyakorlati vizsgarészt az elmondott kérdéskifejtés és az értékelő íven feltüntetett szempontok alapján
a vizsgán jelen lévő vizsgabizottsági tagok értékelik. A megfelelt minősítés eléréséhez szükséges részletes gyakorlati
követelményeket a  vizsgaszabályzat tartalmazza, azzal, hogy az  elvégzett gyakorlati vizsgafeladatok legalább
60%-át a vizsgázónak sikeresen teljesítenie kell.
(7) A Hatóság a sikeres vizsgáról képesítési tanúsítványt állít ki, amelyet a vizsgázónak a vizsgabizottság elnöke ad át.
 (8) A vizsgabizottság a sikertelen vizsgáról vizsgalapot állít ki a részvizsgaeredmények feltüntetésével.
 (9) A  nem felelt meg minősítésű részvizsga esetében a  vizsgázó a  javító vizsgadíj befizetését követően javítóvizsga
keretében új részvizsgát tehet. Ha a  második javítóvizsga sikertelen, a  vizsgázó új klímagáz záróvizsgára csak
a megszerezni kívánt képesítési kategóriára vonatkozó klímagáz tanfolyam díjának ismételt és igazolt megfizetését,
valamint a tanfolyam ismételt elvégzését követően bocsátható.
IV. FEJEZET
A KÉPESÍTÉS MEGÚJÍTÁSÁNAK SZABÁLYAI 9. A továbbképzésre vonatkozó általános szabályok
15. § (1) A továbbképzés
a) a Hatóság által szervezett megújító képzésből és
b) egyéb, a  Hatóság által szervezett vagy a  Hatóság által továbbképző szerv számára jóváhagyott
továbbképzésből (a továbbiakban: szakmai továbbképzés)
áll. (2) Az  (1)  bekezdés szerinti továbbképzésben azok a  személyek vehetnek részt, akik képesítésüket az  ózonréteget
lebontó anyagokkal és egyes fluortartalmú üvegházhatású gázokkal kapcsolatos tevékenységekről szóló 310/2008.
(XII. 20.) Korm. rendelet, az  üvegházhatású gázokkal kapcsolatos tevékenységeket végző természetes személyek
képzésének, vizsgáztatásának és képesítésének, valamint vállalkozások képesítési rendszerének általános
szabályairól, valamint a képzési, képesítési és vizsgáztatási díj mértéke és megfizetésének részletes szabályairól szóló
41/2015. (VII. 3.) NFM rendelet vagy a 12–14. §-ban meghatározottak szerint szerezték.
(3) A  képesített személy képesítésének érvényessége – a  benne foglalt határidővel – lejár, ha nem vesz részt
a  továbbképzésen. Az  érvényesség lejártát követően képesítés – a  klímagáz képzés teljesítését követően –
az általános eljárásrendben szerezhető.
10. A megújító képzésre vonatkozó szabályok 16. § (1) A megújító képzés
a) megújító e-klímagáz távoktatásból,
b) személyes jelenléthez kötött elméleti konzultációból és
c) megújító e-klímagáz vizsgából
áll.
(2) A  Hatóság három évvel meghosszabbítja azon képesített személy klímagázt tartalmazó alkalmazásokkal
kapcsolatos tevékenység végzésére jogosító képesítési tanúsítványának az érvényességét, aki megújító e-klímagáz
távoktatáson, személyes jelenléthez kötött elméleti konzultáción és az azt lezáró megújító e-klímagáz vizsgán vesz
részt az e §-ban foglaltak szerint.
(3) A  megújító képzés célja a  klímagázokat tartalmazó alkalmazásokkal kapcsolatos tevékenységre vonatkozó hazai,
uniós és nemzetközi jogszabályok, a  tevékenység végzéséhez szükséges releváns szabványok, az  Adatbázissal
kapcsolatos követelmények, annak gyakorlati alkalmazásának képesítési kategóriához kötött elméleti ismereteinek
megújítása, az  új klímagázokkal kapcsolatos új technológiákkal vagy alternatív technológiákkal, valamint
a helyettesítő hűtőközegekkel kapcsolatos információk átadása.
(4) A  megújító képzés teljesítéséhez a  képesített személynek az  Adatbázisban kell jelentkeznie a  képesítés
érvényességének lejártát megelőző 6 hónapon belül. A képesített személynek a Hatóság által küldött elektronikus
díjbekérő alapján az 1. melléklet szerinti díjat kell megfizetnie.
(5) A  megújító e-klímagáz távoktatás az  Adatbázison keresztül teljesítendő. A  megújító e-klímagáz távoktatás akkor
minősül teljesítettnek, ha a jelentkező a gyakorló tesztsort két alkalommal sikeresen teljesíti.
(6) A  képzésben részt vevőnek a  megújító e-klímagáz vizsgát – a  képző szerv által biztosított vizsgafelügyelő
jelenlétében – a Hatóság vagy a képző szerv biztosította vizsgahelyiségben kell teljesítenie a megújító konzultáció
napján, az elméleti konzultáció lezárását követően.
11. A szakmai továbbképzésre vonatkozó szabályok 17. § (1) A szakmai továbbképzésen részt vevőnek, az adott szakmai továbbképzésre az Adatbázisban kell jelentkeznie.
 (2) A szakmai továbbképzésen személyesen kell részt venni.
(3) A  szakmai továbbképzésért a  résztvevőnek kreditpont jár. A  Hatóság egy évvel meghosszabbítja azon képesített
személy klímagázt tartalmazó alkalmazásokkal kapcsolatos tevékenység végzésére jogosító képesítési
tanúsítványának az érvényességét, aki szakmai továbbképzéseken a képesítés érvényességének ideje alatt igazoltan
50 kreditpontot gyűjt össze.
(4) A szakmai továbbképzésért gyűjthető kreditpontok mennyiségét a Hatóság szakmai továbbképzésenként egyedileg
határozza meg, a szakmai továbbképzési terv jóváhagyásával egyidejűleg.
(5) Az 50 kreditpontot meghaladóan összegyűjtött kreditpontok közül évente 10 kreditpont vihető tovább, a képesítés
érvényességének lejártáig. További kreditpontok nem számíthatók be a képesítés megújítása céljából.
(6) A  Hatóság a  továbbképző szerv szervezésében megvalósuló szakmai továbbképzést a  továbbképző szervnek
a Hatóságnál a 3. melléklet 4. pontja szerinti egyszeri díj megfizetését követően a (10) bekezdésben foglaltak alapján
hagyja jóvá. A  továbbképző szerv a  szakmai továbbképzést az  Adatbázisban rögzíti a  szakmai továbbképzési terv
kérelmének benyújtását megelőzően.
(7) A  szakmai továbbképzés befejezését követően a  továbbképző szerv az  Adatbázisban igazolja a  tanfolyamon való
részvételt és az Adatbázison keresztül megküldi a Hatóság részére a képzésen részt vett személyek listáját, valamint
az aláírásukkal ellátott jelenléti ívet a kreditpontok Adatbázisban történő átvezetése céljából.
(8) A  (3)  bekezdés alapján a  Hatóság hivatalból megállapítja a  tanúsítvány érvényességének meghosszabbítását és
átvezeti az Adatbázisban.
(9) A  továbbképző szerv a  3.  melléklet szerinti témakörök közül egy képzés keretében egy témakör feldolgozását
kezdeményezheti a Hatóságnál.
(10) A  szakmai továbbképzésre vonatkozóan a  továbbképző szerv szakmai továbbképzési tervet készít. A  tervnek
alkalmasnak kell lennie a  képesítési kategóriákhoz szükséges kompetenciák kifejlesztésére, és tartalmaznia kell
az  ehhez szükséges tematikát a  témakörök megjelölésével. A  szakmai továbbképzési tervet meg kell küldeni
a Hatóságnak jóváhagyásra a szakmai továbbképzés időpontját megelőzően legalább 60 nappal.
(11) A  szakmai továbbképzésen kiemelt figyelmet kell fordítani a  szakmai tevékenységet befolyásoló információk és
az üvegházhatású gázok alkalmazásokban való helyettesíthetőségének lehetőségeire és az alternatív technológiák
ismertetésére.
V. FEJEZET
A KÉPZÉSI DÍJAK MEGFIZETÉSE 12. A képzési díj megfizetésének szabályai
18. § (1) A  képzési díjakat a  klímagáz képzésben részt vevő köteles egy összegben megfizetni az  energiapolitikáért felelős
miniszter által vezetett minisztérium Magyar Államkincstárnál vezetett 10032000-00290713-00000000 számú
fizetési számlájára. Az átutalási megbízás közlemény rovatában kizárólag a díjbekérő azonosítóját kell feltüntetni.
(2) A  képesítési kategória szerinti tevékenység végzésére jogosító klímagáz képesítési tanúsítvány megszerzésére
irányuló képzés díja jelentkezési díjból, a képesítési kategóriának megfelelő tanfolyam díjából és az adott képzést
lezáró vizsga díjából áll.
(3) A  befizetett képzési díjakról a  Hatóság elektronikus számlát állít ki és küld meg az  Adatbázison keresztül
a befizetőnek.
(4) A képzési díjat a díjbekérőben foglalt teljesítési határidőig kell a Hatóság részére megfizetni.
 (5) A  képzési díjfizetési kötelezettség teljesítéséről a  Hatóság az  Adatbázisban nyilvántartást vezet. A  képzési díjak
nyilvántartására és elszámolására – az  (1)  bekezdésben foglaltak figyelembevétele mellett – az  államháztartás
számviteléről szóló jogszabályok előírásait kell alkalmazni.
19. § (1) Ha a képzési díj nem a 18. §-ban és a díjbekérőben meghatározottak szerint kerül megfizetésre, a Hatóság az átutalt
képzési díjat a befizető számlájára visszautalja.
(2) A Hatóság a képzés díját – a jelentkezési díj kivételével – a befizető részére a tanfolyam kezdő napját megelőzően,
az Adatbázison keresztül benyújtott kérelmére visszautalja.
(3) A  teljes képzési díj a  jelentkezési díjjal együtt csak abban az  esetben igényelhető vissza, ha az  adott kategóriájú
képzés elindítását a  Hatóság a  tanfolyamra történő jelentkezéstől számított hat hónapon belül nem tudja
biztosítani.
(4) A 10. § (4) bekezdése szerinti határidő eredménytelen elteltét követően a befizetett képzési díj visszautalása nem
kérelmezhető, az  a  Hatóság bevételét képezi, továbbá a  Hatóság az  előjelentkezést törli. A  határidő lejárta előtt
a képzési díj visszautalása kérelmezhető.
13. A képesítést megújító képzési díj megfizetésének szabályai
20. § (1) A megújító képzés díja jelentkezési díjból és továbbképzési díjból áll.
 (2) A megújító képzés díjának megfizetésére és visszautalására a 18–19. §-ban meghatározottak az irányadóak.
 (3) A továbbképző szerv által fizetendő egyszeri díjat a regisztrációt követően a Hatóság által megküldött elektronikus
díjbekérő alapján kell megfizetni banki átutalás útján az  energiapolitikáért felelős miniszter által vezetett
minisztérium Magyar Államkincstárnál vezetett 10032000-00290713-00000000 számú fizetési számlájára, az átutalás
közlemény rovatában feltüntetve a  díjbekérő azonosítóját. Az  átutalás közlemény rovatában fel kell tüntetni
a díjbekérő azonosítóját.
VI. FEJEZET
AZ E-I. KÉPESÍTÉSI KATEGÓRIA MEGSZERZÉSE 21. § A 14/2015. Korm. rendelet 4.  melléklet 1.  pontja szerinti E-I. képesítési kategóriában tevékenységet végző
természetes személyek képzésére a 12–20. §-ban foglalt rendelkezéseket kell alkalmazni, azzal a különbséggel, hogy
a klímagáz záróvizsga elméleti és gyakorlati részből áll.
VII. FEJEZET
A KÉPESÍTETT ÉS A REGISZTRÁLT VÁLLALKOZÁSOKRA VONATKOZÓ SZABÁLYOK
14. A képesített és a regisztrált vállalkozás minősítés megszerzésének szabályai
22. § (1) A  Hatóság a  14/2015. Korm. rendelet 4.  melléklet 2.  pontjában meghatározott képesítési kategóriák alapján
a vállalkozásokat képesített vagy regisztrált vállalkozásként tartja nyilván az Adatbázisban.
(2) A Hatóság a vállalkozás képesítése iránti kérelmét a megfelelési nyilatkozat alapján tartja nyilván az Adatbázisban.
 (3) A  vállalkozás a  14/2015. Korm. rendeletben meghatározottak szerint az  Adatbázisban való regisztrációt követően
köteles az  Adatbázison keresztül a  tevékenysége végzéséhez megfelelő, érvényes és hatályos személyképesítési
tanúsítvánnyal rendelkező alkalmazottat hozzárendelni a  vállalkozásához és a  cégszerűen aláírt megfelelési
nyilatkozatot az Adatbázisban rögzíteni, legkésőbb 8 nappal a tevékenysége megkezdése előtt.
(4) A vállalkozás a megfelelési nyilatkozat Hatósághoz történő benyújtásával kérelmezi képesítésének megállapítását.
 (5) Ha a  vállalkozás nem rendelkezik képesített személlyel vagy nem a  vállalkozás képesítési kategóriának megfelelő
képesített személy a vállalkozás alkalmazottja, a Hatóság a vállalkozás képesítésének kérelmét elutasítja.
 (6) Az  a  vállalkozás, amely nem az  e  rendeletben meghatározott képesítési rendszerben szerezte meg a  klímagázt
tartalmazó alkalmazásokkal kapcsolatos tevékenység végzésére jogosító képesítést, köteles a  Hatóság számára
a  14/2015. Korm. rendelet 27.  § (7)  bekezdésében meghatározottak szerint megküldeni a  más uniós tagállamban
szerzett képesítetti minőségét tanúsító okirat másolatát, legkésőbb 8 nappal a tevékenysége megkezdése előtt.
23. § Az ENSZ Éghajlatváltozási Keretegyezménye és annak Kiotói Jegyzőkönyve végrehajtási keretrendszeréről szóló
2007. évi LX. törvény (a továbbiakban: Éhvt.) 10/C. § (2) bekezdésében meghatározott fluortartalmú üvegházhatású
gázokkal kapcsolatos gyártó, ártalmatlanító, regeneráló tevékenységet végző vállalkozás köteles az  Adatbázison
keresztül benyújtani a  tevékenység végzésére jogosító hatósági engedély másolatát a  regisztráció Hatóság általi
jóváhagyásához.
24. § Az Éhvt. 10/B. § (1a) bekezdésében meghatározott fluortartalmú üvegházhatású gázokkal kapcsolatos tevékenység
végzésére vonatkozó engedély iránti kérelemhez mellékelni kell az  éves felhasználási tervet, amely tartalmazza
legalább az adott időszakra vonatkozó felhasználni kívánt fluortartalmú üvegházhatású gáz
a) mennyiségét,
b) típusát,
c) felhasználásának célját és várható eredményét.
15. A képesített vállalkozás minősítés szüneteltetése, megszüntetése, felfüggesztése
25. § A vállalkozás érvényes képesítetti minőséggel rendelkezik, ha a  tevékenysége végzéséhez szükséges
megfelelő képesítési kategóriával rendelkező természetes személy alkalmazottal rendelkezik a  feladatokkal
arányos létszámban, és a  megfelelési nyilatkozat szerinti követelmények – beleértve a  technikai felszereltségi
követelményeket is – folyamatosan teljesülnek.
26. § (1) A Hatóság a képesített vállalkozás adott kategóriára vonatkozó tevékenységi jogosultságát az Adatbázison keresztül
azonnali hatállyal felfüggeszti, ha
a) az Adatbázisban nem szerepel a vállalkozásnál a tevékenység végzéséhez szükséges megfelelő és érvényes
képesítéssel rendelkező alkalmazott, vagy
b) az ellenőrzés során megállapítja, hogy a vállalkozás nem felel meg a 25. § szerinti követelményeknek.
(2) A  Hatóság a  vállalkozás képesítetti minőségét felfüggeszti vagy törli a  vállalkozás erre irányuló írásbeli kérelme
esetében.
(3) A  vállalkozás képesítetti minőségének (2)  bekezdés szerinti felfüggesztése vagy törlése az  erre irányuló kérelem
benyújtását követő félév első napjával, január 1-jétől vagy július 1-jétől kérhető.
(4) Az  (1) és (2)  bekezdés szerinti felfüggesztés megszüntetését a  vállalkozás az  erre irányuló kérelem benyújtását
követő félév első napjával, január 1-jétől vagy július 1-jétől, a 25. §-ban foglaltak teljesülésével kérheti.
(5) A  vállalkozás a  képesítése felfüggesztésének időtartama alatt fluortartalmú üvegházhatású gázokkal kapcsolatos
tevékenységet nem folytathat.
(6) Ha a  felfüggesztést követő félévben – a  felfüggesztés időtartama alatt – a  felfüggesztés megszüntetését
a  vállalkozás nem kéri, akkor a  Hatóság a  felfüggesztett képesítési kategóriát, felfüggesztett regisztrációt
a felfüggesztést követő félév végét követő 21 napon belül törli.
VIII. FEJEZET
KÉPESÍTÉST IGAZOLÓ OKIRATOK 16. A képesítési tanúsítvány kiadása és tartalma
27. § (1) Csak azon képesítési kategóriáról adható ki képesítési tanúsítvány a vizsgázó részére, amelynek minden vizsgarészét
megfelelt eredménnyel teljesítette a vizsgázó.
(2) A megszerzett képesítés a képesítési tanúsítvány kiállításától számított 5 évig érvényes.
 (3) A Hatóság a képesítési tanúsítványon feltünteti
a) a Hatóság megnevezését,
b) a képesítés birtokosának teljes nevét, születési helyét és idejét, anyja nevét és F-Gáz ügyfél-azonosító számát,
c) azon képesítési kategóriát és az ahhoz kapcsolódó tevékenységet, amelyek végzésére a képesítés birtokosa
jogosult,
d) a kiállítás dátumát, az érvényesség lejáratának dátumát és
e) a kiadmányozó aláírását és Hatóság bélyegzőlenyomatát.
28. § (1) A  Hatóság a  vállalkozások számára a  22.  §-ban rögzítettek szerinti eljárást követően kiadott képesítési igazoláson
feltünteti
a) a Hatóság megnevezését,
b) a vállalkozás megnevezését,
c) a vállalkozás székhelyét és adószámát, F-Gáz ügyfélazonosítóját,
d) azon tevékenységeket, amelyek végzésére a vállalkozás jogosult,
e) a kiállítás dátumát, az érvényesség lejáratának dátumát és
f ) a kiadmányozó aláírását és Hatóság bélyegzőlenyomatát.
(2) A  Hatóság a  vállalkozás, valamint a  képesített személy képesítési kategóriáját képesítetti minőségének
érvényességét és a képesítés alapján nyilvántartott jogosultságokat az Adatbázis nyilvános felületén bárki számára
hozzáférhetővé teszi.
IX. FEJEZET
ZÁRÓ RENDELKEZÉSEK 29. § Ez a rendelet 2017. január 1. napján lép hatályba.
30. § Ez a rendelet
a) az Európai Parlament és a  Tanács 842/2006/EK rendelete alapján egyes fluortartalmú üvegházhatású
gázokból előállított oldószerek különféle berendezésekből való visszanyerését végző szakemberek
képesítésére vonatkozó minimumkövetelmények és kölcsönös elismerési feltételek meghatározásáról szóló,
2008. április 2-i 306/2008/EK bizottsági rendelet,
b) az Európai Parlament és a  Tanács 842/2006/EK rendelete alapján a  gépjárművekbe szerelt, egyes
fluortartalmú üvegházhatású gázokat tartalmazó légkondicionáló rendszerek tekintetében a  szakemberek
részére szervezett képzési programok minimumkövetelményeinek és a  képzési igazolások kölcsönös
elismerési feltételeinek meghatározásáról szóló, 2008. április 2-i 307/2008/EK bizottsági rendelet,
c) a fluortartalmú üvegházhatású gázokról és a  842/2006/EK rendelet hatályon kívül helyezéséről szóló,
2014. április 16-i 517/2014/EU európai parlamenti és tanácsi rendelet 10. cikke,
d) az 517/2014/EU európai parlamenti és tanácsi rendelet alapján a  fluortartalmú üvegházhatású gázokat
tartalmazó elektromos kapcsolóberendezések telepítését, szervizelését, karbantartását, javítását vagy
használaton kívül helyezését vagy a  fluortartalmú üvegházhatású gázok helyhez kötött elektromos
kapcsolóberendezésekből való visszanyerését végző természetes személyek képesítésére vonatkozó
minimumkövetelmények és kölcsönös elismerési feltételek meghatározásáról szóló, 2015. november 17-i
2015/2066 bizottsági végrehajtási rendelet, valamint
e) az 517/2014/EU európai parlamenti és tanácsi rendelet alapján a  fluortartalmú üvegházhatású gázokat
tartalmazó, helyhez kötött hűtő-, légkondicionáló és hőszivattyú-berendezések, valamint a  hűtőkamionok
és -pótkocsik fluortartalmú üvegházhatású gázokat tartalmazó hűtőegységei tekintetében a  természetes
személyek képesítésére, valamint a  fluortartalmú üvegházhatású gázokat tartalmazó, helyhez kötött
hűtő-, légkondicionáló és hőszivattyú-berendezések tekintetében a  vállalatok képesítésére vonatkozó
minimumkövetelmények és kölcsönös elismerési feltételek meghatározásáról szóló, 2015. november 17-i
2015/2067 bizottsági rendelet
végrehajtásához szükséges rendelkezéseket állapít meg. 31. § Hatályát veszti az üvegházhatású gázokkal kapcsolatos tevékenységeket végző természetes személyek képzésének,
vizsgáztatásának és képesítésének, valamint vállalkozások képesítési rendszerének általános szabályairól, valamint
a  képzési, képesítési és vizsgáztatási díj mértéke és megfizetésének részletes szabályairól szóló 41/2015. (VII. 3.)
NFM rendelet.
Dr. Seszták Miklós s. k.,
 nemzeti fejlesztési miniszter


text:
1073/2018. (III. 12.) Korm. határozata a sepsikőröspataki Kálnoky-kastély és a Kálnoky Alapítvány miklósvári ingatlanának fejlesztéséhez szükséges forrás biztosításáról.
A Kormány
 1. egyetért a  sepsikőröspataki Kálnoky-kastély – ezen belül különösen a  kastély rekonstrukciós munkálatainak,
parkja látogathatóvá tételének – és a  Kálnoky Alapítvány miklósvári ingatlana fejlesztésének (a  továbbiakban:
Beruházások) megvalósításával;
2. az 1. pontban meghatározott feladat végrehajtásához 843 688 000 forint összeget biztosít, és e célból
a) az  államháztartásról szóló 2011. évi CXCV. törvény 33.  § (2)  bekezdésében biztosított jogkörében eljárva
200 000 000 forintot csoportosít át a  Magyarország 2018. évi központi költségvetéséről szóló 2017. évi
C. törvény (a  továbbiakban: Kvtv.) 1.  melléklet XI. Miniszterelnökség fejezet, 30. Fejezeti kezelésű
előirányzatok cím, 2. Fejezeti általános tartalék alcím terhére,
b) az államháztartásról szóló 2011. évi CXCV. törvény 33. § (2) bekezdésében, valamint az államháztartásról szóló
törvény végrehajtásáról szóló 368/2011. (XII. 31.) Korm. rendelet 153.  §-ában biztosított jogkörében eljárva
643 688 000 forint egyszeri átcsoportosítását rendeli el a Kvtv. 1.  melléklet XLII. A  költségvetés közvetlen
bevételei és kiadásai fejezet, 43. Központi Maradványelszámolási Alap cím terhére,
az 1. melléklet szerint;
Felelős: nemzetgazdasági miniszter
 Miniszterelnökséget vezető miniszter
Határidő: azonnal
3. felhívja a Kormány nemzetpolitikáért felelős tagját, hogy az 1. pont szerinti Beruházások megvalósítása érdekében
– a Bethlen Gábor Alap irányításáért felelős Bizottság közreműködésével – a 2. pontban meghatározott összegben
gondoskodjon költségvetési támogatás biztosításáról a Kálnoky Alapítvány mint kedvezményezett részére;
Felelős: a Kormány nemzetpolitikáért felelős tagja
Határidő: a 2. pont szerinti forrás rendelkezésre állását követő 45 napon belül
4. visszavonja a  sepsikőröspataki Kálnoky-kastély fejlesztéséhez szükséges forrás biztosításáról szóló 2141/2017.
(XII. 29.) Korm. határozatot.
Orbán Viktor s. k.,
 miniszterelnök


text:
96/2017. (IX. 14.) ME határozata helyettes államtitkár megbízatása megszűnésének megállapításáról.
A közszolgálati tisztviselőkről szóló 2011. évi CXCIX. törvény 223. § (3) bekezdésében foglalt jogkörömben eljárva,
az emberi erőforrások miniszterének előterjesztésére megállapítom, hogy
Török Tamásnak, az Emberi Erőforrások Minisztériuma helyettes államtitkárának e  megbízatása más vezetői munkakörbe történő
áthelyezésére tekintettel
– 2017. augusztus 31-ei hatállyal – megszűnt. Orbán Viktor s. k.,
 miniszterelnök


text:
79/2007. (VII. 30.) FVM rendelete az Európai Mezőgazdasági Vidékfejlesztési Alapból nyújtandó vidékfejlesztési támogatásról szóló 1698/2005/EK tanácsi rendelet 59. cikke szerinti készségek elsajátítására, ösztönzésére és végrehajtására igénybe vehető támogatás részletes feltételeiről.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseiről szóló 2007. évi XVII. törvény (a továbbiakban: Tv.) 81. § (3) bekezdésének
a) pontjában kapott felhatalmazás alapján – a földművelésügyi és vidékfejlesztési miniszter feladat- és hatásköréről szóló 162/2006. (VII. 28.) Korm. rendelet 1. §-ának
b) pontjában meghatározott feladatkörömben eljárva – a
következőket rendelem el:
Fogalommeghatározás 1. § E rendelet alkalmazásában
a) munkaszervezet: a Tv. 20. §-a szerinti feladatkörben
eljáró, a Földművelésügyi és Vidékfejlesztési Minisztérium Vidékfejlesztési, Képzési és Szaktanácsadási
Intézete (FVM–VKSZI);
b) Helyi Vidékfejlesztési Iroda (HVI): a kistérségek
megállapításáról, lehatárolásáról és megváltoztatásának
rendjéről szóló 244/2003. (XII. 18.) Korm. rendelet által
megjelölt kistérségek vonatkozásában kistérségenként
egy, az irányító hatóság (a továbbiakban: IH) által elismert
szervezet vagy egyéni vállalkozó;
c) munkaterv: a HVI által – az FVM–VKSZI szakmai
iránymutatásaival összhangban – elkészített, negyedévre
vonatkozóan elvégzendő feladatok összességét tartalmazó
írásbeli terv, amelyet az FVM–VKSZI hagy jóvá és annak
megvalósulásáról havonta igazolást állít ki;
d) potenciális helyi akciócsoport: a köz- és magánszféra
partnerségén, civil szervezetek, vállalkozások, önkormányzatok együttműködésén alapuló közösség, amelynek
célja a közösség által lefedett területre vonatkozó fejlesztési stratégia elkészítése az Új Magyarország Vidékfejlesztési Program (a továbbiakban: ÚMVP) III. és IV. Intézkedéscsoportja keretében megvalósuló vidékfejlesztés
megalapozására;
e) helyi vidékfejlesztési stratégia: a potenciális helyi akciócsoportok által elkészített, és az általa lefedett településcsoportra vonatkozó komplex fejlesztési terv, mely az
ÚMVP III–IV. intézkedéscsoportja intézkedéseinek felhasználását alapozza meg;
f) igazoló okirat: az IH vezető által a Helyi Vidékfejlesztési Irodák kiválasztására irányuló pályázati folyamat
zárásaként kibocsátott okirat, amely a szervezetet feljogosítja a HVI cím használatára;
g) ügyfél: a Helyi Vidékfejlesztési Iroda címmel rendelkező szervezet vagy egyéni vállalkozó.
A támogatás célja 2. § A támogatás célja a helyi magán-, civil- és közszféra
szereplőinek partnerségén alapuló potenciális helyi akciócsoportok megalakulásának segítése, szervezése, valamint
a helyi vidékfejlesztési stratégiák elkészítése és az ahhoz
kapcsolódó tájékoztatási és képzési tevékenység támogatása, a fenti tevékenységeket ellátó „Helyi Vidékfejlesztési
Iroda” címmel rendelkező szervezetek, egyéni vállalkozók
tevékenységének támogatása révén.
A támogatott célterületek, a támogatás jellege 3. §
Támogatás vehető igénybe:
a) helyi vidékfejlesztési stratégiák elkészítésében való
közreműködésre,
b) a helyi vidékfejlesztési stratégiát megalapozó szak
mai tanulmányok, helyzetfeltáró elemzések készítésére,
valamint a meglévő tanulmányok, elemzések aktualizálására,
c) a helyi vidékfejlesztési stratégiák elkészítésében és
végrehajtásában közreműködők felkészítésére, képzésére,
továbbképzésére,
d) a helyi vidékfejlesztési stratégiához és annak megvalósításához kötődő tájékoztatási és információs tevékenységekre, a potenciális vidékfejlesztési szereplők, különösen a hátrányos helyzetű csoportok bevonására
irányuló tájékoztatási tevékenységek folytatására,
e) az ÚMVP részét képező, az Európai Mezőgazdasági
Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i
1698/2005/EK tanácsi rendelet (a továbbiakban: tanácsi
rendelet) III–IV. intézkedéscsoportjához kapcsolódó projekt-előkészítésre, projekt-generálásra, projektgyűjtésre,
f) az ÚMVP III–IV. intézkedéscsoportjához kapcsolódó tájékoztatási tevékenységek támogatására,
g) a HVI munkatervében rögzített, a 2. §-ban meghatározott célokat szolgáló tevékenységek támogatására, valamint a munkaszervezet által közvetlenül a HVI számára
meghatározott egyéb feladatok elvégzésére.
A támogatás igénybevétele 4. § Támogatás igénybevételére a Helyi Vidékfejlesztési
Iroda jogosult.
A támogatási, valamint a kifizetési kérelem benyújtása 5. §
(1) A támogatási kérelmet évente egy alkalommal, szeptember 1-jétől szeptember 30-ig kell benyújtani.
(2) A támogatási kérelemhez csatolni kell az IH által kiadott, a HVI címet igazoló okirat hiteles másolati példányát, valamint a munkaszervezetnek a HVI adott időszakra
szóló beszámolóját jóváhagyó – a 3. § (1) bekezdésében
meghatározott, támogatni kívánt feladatok sikeres
végrehajtásáról szóló – igazolását.
(3) Új HVI elismerése esetén az elismerést követő
30 napon belül nyújtható be támogatási kérelem.
(4) A támogatási kérelem egyben első kifizetési kérelemnek is minősül.
(5) A kifizetési kérelmet a támogatási kérelem benyújtását követően kéthavonta egyszer, november 1–30., január
1–31., március 1–31., május 1–31., július 1–31. között
lehet benyújtani.
(6) A kifizetési kérelemhez csatolni kell a munkaszervezetnek a HVI adott időszakra szóló beszámolóját jóváhagyó – a 3. § (1) bekezdésében meghatározott, támogatni kívánt feladatok sikeres végrehajtásáról szóló – teljesítési
igazolását.
(7) A kifizetési kérelemhez mellékelt számlaösszesítőn
minden bizonylathoz hozzá kell rendelni a jóváhagyott beszámolóban szereplő munkatervi feladat sorszámát.
(8) Abban az esetben, ha a HVI nem teljesíti maradéktalanul a feladatát, a VKSZI-nek lehetősége van %-os formában meghatározni a teljesítés mértékét.
(9) A kifizetési kérelemben
a) személyi jellegű ráfordítások esetén kizárólag az
adott benyújtási időszakot megelőző két hónap személyi
jellegű kiadásait igazoló bizonylatok;
b) dologi jellegű ráfordítások esetén kizárólag az adott
benyújtási időszakot megelőző két hónapban felmerült kiadásokat igazoló bizonylatok ismerhetők el.
A támogatás mértéke, költségek elszámolása 6. § (1) Az ügyfél által igényelhető támogatás legmagasabb
összege 500 000 Ft/hó.
(2) A 100 000 forintot meghaladó számlatétel esetén, a
számlatételre vonatkozóan 2 árajánlatot kell mellékelni a
kifizetési kérelemhez.
(3) Amennyiben a VKSZI igazolása 100%-nál kisebb
mértékű teljesítésről szól, a támogatás legmagasabb összege az (1) bekezdés összegének és a teljesítés mértékének
szorzata.
(4) A közforrások aránya az összes elismerhető nettó
költségen belül 100%.
(5) A 3. § (1) bekezdésében rögzített feladatok ellátásával összefüggő
a) személyi jellegű ráfordítások legalább 60%-ban,
b) dologi jellegű ráfordítások legfeljebb 40%-ban
elszámolhatók. (6) A kifizetés elszámolásának alapja az FVM VKSZI
által jóváhagyott havi beszámoló, amit az FVM VKSZI a
vonatkozó kifizetési kérelem benyújtási időszak végéig
továbbít az MVH felé.
(7) E rendelet alkalmazásában elszámolható kiadásnak
minősülnek az 1. számú mellékletben felsorolt tevékenységek során felmerült és a 2. számú mellékletben felsorolt
dologi kiadások.
(8) Az első kifizetési kérelem keretében a HVI működése kapcsán a 2007. május 15-étől felmerült költségek
számolhatóak el.
(9) Új HVI elismerése esetén az első kifizetési kérelem
keretében az IH által kiadott igazoló okirat kibocsátását
követő hó első napja és a kifizetési kérelem benyújtása közötti időszakban felmerülő költségek számolhatók el.
Jogkövetkezmények 7. § (1) A HVI cím IH által történő visszavonása a támogatási jogosultság megszűnését jelenti.
(2) A HVI cím visszavonásáról az IH a munkaszervezet
útján a visszavonástól számított 5 munkanapon belül értesíti a Mezőgazdasági és Vidékfejlesztési Hivatalt.
Záró rendelkezés 8. § Ez a rendelet a kihirdetését követő harmadik napon lép
hatályba.
Az Európai Unió jogának való megfelelés 9. §
Ez a rendelet az Európai Mezőgazdasági Vidékfejlesztési Alapból nyújtandó vidékfejlesztési támogatásról szóló
1698/2005/EK tanácsi rendelet 59. cikkének végrehajtásához szükséges rendelkezéseket állapítja meg.
Gráf József s. k.,
földművelésügyi és vidékfejlesztési miniszter


text:
72/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, valamint a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
a magyar–német gazdasági kapcsolatok fejlesztése érdekében végzett munkája, beruházó, fejlesztő és
munkahelyteremtő tevékenysége elismeréseként Wilhelm Rambold, a sátoraljaújhelyi PREC-CAST Öntödei Kft. tulajdonosa, ügyvezetője részére a
MAGYAR ÉRDEMREND tisztikeresztje polgári tagozata kitüntetést adományozom. Budapest, 2012. március 7.
Schmitt Pál s. k.,
köztársasági elnök


text:
27/2018. (VIII. 31.) KKM közleménye a Magyarország Kormánya és Hongkong, a Kínai Népköztársaság Különleges Közigazgatási Területének Kormánya között az ideiglenesen munkát vállaló turisták programjáról szóló Megállapodás kihirdetéséről szóló 2018. XXIII. törvény 2. és 3. §-ának hatálybalépéséről.
A 2018. évi XXIII. törvénnyel a Magyar Közlöny 2018. július 5-i 106. számában kihirdetett, a Magyarország Kormánya és
Hongkong, a Kínai Népköztársaság Különleges Közigazgatási Területének Kormánya között az ideiglenesen munkát
vállaló turisták programjáról szóló Megállapodás 7. cikk (b) pontja az alábbiak szerint rendelkezik a hatálybalépésről:
„Jelen megállapodás a későbbi diplomáciai jegyzék hivatalos csatornákon történő kézhezvételétől számított
harmincadik (30.) napon lép hatályba, amellyel a Szerződő Felek értesítik egymást arról, hogy eleget tettek a jelen
Megállapodás hatályba lépéséhez szükséges belső jogi előírásaiknak és a Megállapodásnak való megfeleléshez
szükséges törvényeket és jogszabályokat elfogadták.”
A hatálybalépéshez szükséges, belső jogi előírások teljesítésére vonatkozó, diplomáciai úton küldött későbbi jegyzék
kézhezvételének napja: 2018. augusztus 2.
A Megállapodás hatálybalépésének napja: 2018. szeptember 1.
A fentiekre tekintettel, összhangban a 2018. évi XXIII. törvény 4. § (3) bekezdésével megállapítom, hogy
a  Magyarország  Kormánya és Hongkong, a Kínai Népköztársaság Különleges Közigazgatási Területének Kormánya
között az ideiglenesen munkát vállaló turisták programjáról szóló Megállapodás kihirdetéséről szóló 2018. évi
XXIII. törvény 2. és 3. §-a 2018. szeptember 1-jén, azaz kettőezertizennyolc szeptember első napján lép hatályba.
Szijjártó Péter s. k.,
 külgazdasági és külügyminiszter


text:
67/2012. (III. 20.) KE határozata kitüntetés adományozásáról.
Az Alaptörvény 9. cikk (4) bekezdés f) pontja, illetve a Magyarország címerének és zászlajának használatáról, valamint állami
kitüntetéseiről szóló 2011. évi CCII. törvény 18. § (1) bekezdése alapján – a miniszterelnök előterjesztésére –
a magyar kultúra azerbajdzsáni megismertetése és terjesztése érdekében végzett eredményes munkája
elismeréseként dr. Nargiz Pashayeva Arif Kizi, a filológiai tudományok doktora, a Moszkvai Állami Egyetem Bakui Egyetemének rektora
részére a MAGYAR ÉRDEMREND középkeresztje polgári tagozata, a horvátországi magyar ajkú katolikus hívek lelki gondozásában végzett hét évtizedes áldozatos tevékenysége,
életútja elismeréseként Varga Géza magyar hívekért felelős püspöki helynök, pápai káplán részére a
MAGYAR ÉRDEMREND tisztikeresztje polgári tagozata, a magyar kultúra azerbajdzsáni megismertetése és terjesztése érdekében végzett eredményes munkája
elismeréseként Murad Huseynov zongoraművész, a Bakui Állami Zeneakadémia tanára részére,
a Franciaországban élő magyarok érdekeinek és jogainak védelme érdekében végzett tevékenysége elismeréseként
Nádasdy Borbála nyugalmazott balettmester részére a MAGYAR ÉRDEMREND
lovagkeresztje polgári tagozata, több évtizedes odaadó oktató-nevelő munkája, valamint a muravidéki magyarság érdekében végzett sokoldalú
tevékenysége elismeréseként Cár Anna nyugalmazott tanár, a Dobronaki Magyar Önkormányzati Nemzeti Közösség elnöke részére a
MAGYAR ARANY ÉRDEMKERESZT polgári tagozata kitüntetést adományozom. Budapest, 2012. március 12.
Schmitt Pál s. k.,
köztársasági elnök


text:
1151/2017. (III. 20.) Korm. határozata Magyarország Kormánya és Szeged Megyei Jogú Város Önkormányzata közötti együttműködési megállapodás végrehajtásával összefüggő feladatokról.
A Kormány a  Modern Városok Program keretében 2017. január 30. napján együttműködési megállapodást (a továbbiakban:
Megállapodás) kötött Szeged Megyei Jogú Város Önkormányzatával (a továbbiakban: Önkormányzat) a  város további
fejlődése és megújulása érdekében. A Kormány a Megállapodásban foglaltak eredményes kormányzati, valamint a végrehajtás
Miniszterelnökséget vezető miniszter útján történő koordinációját biztosítva a következőkről határoz:
1. A Kormány a város elérhetőségének javítása, Szeged és térsége gyorsforgalmi kapcsolatainak fejlesztése érdekében
a) felhívja a  nemzeti fejlesztési minisztert, hogy gondoskodjon Debrecen és Szeged gyorsforgalmi
összeköttetése keretében a 47-es főút bővítésének előkészítéséről és kivitelezéséről;
Felelős: nemzeti fejlesztési miniszter
Határidő: a projekt tervezésére: 2018. december 31.
a projekt kivitelezésére: 2021. december 31. b) felhívja a nemzeti fejlesztési minisztert, hogy – részben az  Integrált Közlekedésfejlesztési Operatív Program
keretében rendelkezésre álló forrás, részben hazai forrás bevonásával – gondoskodjon a  „Szeged–Makó
elővárosi közlekedés fejlesztése, vegyesforgalmú Tisza-híd építésével” megnevezésű, az  új Tisza-hídhoz
kapcsolódó, vasúti és buszközlekedést kiszolgáló forgalmi csomópontot és P+R parkolót is magában foglaló
beruházás előkészítéséről és megvalósításáról;
Felelős: nemzeti fejlesztési miniszter
Határidő: a projekt előkészítésére: 2019. március 31.
a projekt megvalósítására: 2022. augusztus 31.
c) felhívja a  nemzeti fejlesztési minisztert, hogy vizsgálja meg a  városi repülőtér további működéséhez
szükséges fejlesztési lehetőségeket, és tegyen javaslatot a  fejlesztések támogatása érdekében szükséges
intézkedésekre a Kormány számára.
Felelős: nemzeti fejlesztési miniszter
Határidő: 2017. augusztus 31.
2. A Kormány a város és térsége gazdasági fejlődésének elősegítése keretében
a) felhívja a  Miniszterelnökséget vezető minisztert, a  nemzeti fejlesztési minisztert és a  földművelésügyi
minisztert, hogy vizsgálják meg a  helyi élelmiszeripari fejlesztések, ennek keretében a  Pick Szeged Zrt.
területszerzéseinek és beruházásainak megvalósítását lehetővé tevő kormányzati intézkedések lehetőségeit,
és annak eredménye alapján tegyenek javaslatot a Kormány számára a szükséges intézkedésekre;
Felelős: Miniszterelnökséget vezető miniszter
nemzeti fejlesztési miniszter
földművelésügyi miniszter Határidő: 2017. augusztus 31.
b) felhívja a nemzeti fejlesztési minisztert, hogy gondoskodjon a város ipari parki területeinek bővítéséről.
Felelős: nemzeti fejlesztési miniszter
Határidő: 2018. augusztus 31.
3. A Kormány egyetért a szegedi innovációs projektek további támogatásával, melynek keretében
a) felhívja az  ELI Science Park projekt oktatási, kutatási és gazdaságfejlesztési koncepciójának kialakításáért
felelős kormánybiztost, a  nemzetgazdasági minisztert és a nemzeti fejlesztési minisztert, hogy a  Nemzeti
Kutatási, Fejlesztési és Innovációs Hivatal elnöke bevonásával vizsgálják meg az  ELI lézer kutatóközpont
mellett inkubátorház kialakításának feltételrendszerét, és tegyenek javaslatot az  inkubátorház
megvalósítására, európai uniós fejlesztési források bevonásának vizsgálatára is kiterjedően;
Felelős: ELI Science Park projekt oktatási, kutatási és gazdaságfejlesztési koncepciójának kialakításáért
felelős kormánybiztos
nemzetgazdasági miniszter
nemzeti fejlesztési miniszter
Miniszterelnökséget vezető miniszter a Nemzeti Kutatási, Fejlesztési és Innovációs Hivatal
elnöke útján
Határidő: 2017. augusztus 31.
b) felhívja a  Miniszterelnökséget vezető minisztert, hogy az  Önkormányzat bevonásával – az  „okos város”
szolgáltatások összehangolt bevezetését és működését támogató szervezeti és tudásplatform létrehozásáról
és működtetésétől, valamint a  teljes rendszer működésének monitoringjáról szóló 1024/2017. (I. 24.)
Korm. határozattal összhangban – dolgozza ki a  szegedi Okos Város Program fejlesztési koncepcióját, és
tegyen javaslatot a koncepció megvalósítására.
Felelős: Miniszterelnökséget vezető miniszter
Határidő: 2017. augusztus 31.
4. A Kormány támogatja Szeged városrehabilitációs célú fejlesztéseit és a Tisza által nyújtott lehetőségek hatékonyabb
kihasználását, ezzel összhangban
a) támogatja a Belvárosi híd rekonstrukcióját, melynek érdekében felhívja a nemzeti fejlesztési minisztert, hogy
tegye meg a szükséges intézkedéseket a Belvárosi híd rekonstrukciója érdekében;
Felelős: nemzeti fejlesztési miniszter
Határidő: 2019. augusztus 31.
b) felhívja a  Miniszterelnökséget vezető minisztert és a  belügyminisztert, hogy tegyék meg a  szükséges
intézkedéseket a  Tisza Szeged Főutcája projekt – lehetőség szerinti uniós fejlesztési források bevonásával
történő – megvalósítása érdekében;
Felelős: Miniszterelnökséget vezető miniszter
belügyminiszter
Határidő: 2019. augusztus 31. c) felhívja a Miniszterelnökséget vezető minisztert, hogy tegye meg a szükséges intézkedéseket a Széchenyi tér
második világháború előtti arculatának helyreállítása érdekében;
Felelős: Miniszterelnökséget vezető miniszter
Határidő: 2019. augusztus 31.
d) felhívja a  nemzeti fejlesztési minisztert és a  nemzetgazdasági minisztert, hogy tegyék meg a  szükséges
intézkedéseket a Mars tér rehabilitációja érdekében a távolságiautóbusz-közlekedés áthelyezését követően;
Felelős: nemzeti fejlesztési miniszter
nemzetgazdasági miniszter
Határidő: 2019. augusztus 31. e) felhívja a nemzeti fejlesztési minisztert, hogy vizsgálja meg egy kerékpáros- és gyalogoshíd megépítésének
lehetőségeit, és a vizsgálat eredményéről tájékoztassa a Kormányt.
Felelős: nemzeti fejlesztési miniszter
Határidő: a Kormány tájékoztatására: 2017. augusztus 31.
5. A Kormány támogatja Szeged helyi közlekedésének fejlesztését, amelynek keretében felhívja a  nemzeti fejlesztési
minisztert, a  postaügyért és a  nemzeti pénzügyi szolgáltatásokért felelős kormánybiztost és a  nemzetgazdasági
minisztert, hogy az  Önkormányzat részvételével alakítsanak munkacsoportot, melynek keretében Szeged
tömegközlekedésének elektromos alapra helyezésének lehetőségét vizsgálják meg, és tegyenek javaslatot
a Kormány számára.
Felelős: nemzeti fejlesztési miniszter
postaügyért és a nemzeti pénzügyi szolgáltatásokért felelős kormánybiztos
nemzetgazdasági miniszter
Határidő: a munkacsoport megalakítására: azonnal
a javaslattételre: 2017. augusztus 31.
6. A Kormány a  város sportéletének élénkítése, a  helyi és térségi társadalmi igények kielégítése céljából támogatja
Szegeden sportcélú beruházások megvalósítását, ennek keretében
a) felhívja a nemzeti fejlesztési minisztert és az emberi erőforrások miniszterét, hogy gondoskodjanak a város
által tervezett új fedett versenyuszoda megvalósításához szükséges intézkedések megtételéről;
Felelős: nemzeti fejlesztési miniszter
emberi erőforrások minisztere
Határidő: az előkészítésre: azonnal a megvalósításra: 2019. augusztus 31.
b) felhívja a  nemzeti fejlesztési minisztert és az  emberi erőforrások miniszterét, hogy az  Önkormányzattal
együttműködve gondoskodjanak új kézilabdacsarnok megvalósítására irányuló beruházási program
kidolgozásáról, és tegyenek javaslatot a beruházás támogatására;
Felelős: nemzeti fejlesztési miniszter
emberi erőforrások minisztere
Határidő: az előkészítésre: azonnal a megvalósításra: 2019. augusztus 31.
c) felhívja a  nemzeti fejlesztési minisztert és az  emberi erőforrások miniszterét, hogy az  Önkormányzat
részvételével alakítsanak munkacsoportot, melynek keretében dolgozzák ki az  atlétikai központ
megvalósításának koncepcióját, és arról tájékoztassák a Kormányt.
Felelős: nemzeti fejlesztési miniszter
emberi erőforrások minisztere
Határidő: a munkacsoport megalakítására: azonnal
a javaslattételre: 2017. augusztus 31. 7. A Kormány
a) felhívja a  Miniszterelnökséget vezető minisztert, hogy – a  kormányzati tevékenység összehangolásáért
való feladat- és hatáskörében – gondoskodjon a  Megállapodásban, illetve a  jelen kormányhatározatban
meghatározott feladatok végrehajtásának koordinálásáról;
Felelős: Miniszterelnökséget vezető miniszter
Határidő: folyamatos
b) felhívja az  1–6.  pontban felelősként megjelölt minisztereket, hogy – szükség szerint az  Önkormányzattal
egyeztetve – határozzák meg a  Megállapodásban foglaltak ütemezett megvalósításához szükséges
2017. és 2018. évi indikatív forrásigényeket, és tájékoztassák ezen forrásigényekről a  Miniszterelnökséget
vezető minisztert.
Felelős: az 1–6. pontban felelősként megjelölt miniszterek
Határidő: azonnal
Orbán Viktor s. k.,
 miniszterelnök


text:
280/2018. (VI. 14.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Sághi Ritát
a 2018. június 15. napjától 2021. június 14. napjáig terjedő időtartamra bíróvá kinevezem.
Budapest, 2018. június 6. Áder János s. k.,
 köztársasági elnök


text:
1133/2013. (III. 14.) Korm. határozata a kiemelt sportágak adósságkonszolidációjának a rendkívüli kormányzati intézkedésekre szolgáló tartalékból történő támogatásáról.
A Kormány 1. az államháztartásról szóló 2011. évi CXCV. törvény 21. § (6) bekezdésében biztosított jogkörében eljárva a kiemelt
sportágak adósságkonszolidációjának támogatására 480,0 millió forint 1. melléklet szerinti egyszeri átcsoportosítását
rendeli el elszámolási, a fel nem használt rész tekintetében visszatérítési kötelezettséggel a Magyarország 2013. évi
központi költségvetéséről szóló 2012. évi CCIV. törvény (a továbbiakban: Kvtv.) 1. melléklet XX. Emberi Erőforrások
Minisztériuma fejezet, 20. Fejezeti kezelésű előirányzatok cím, 23. Sporttevékenység támogatása alcím, 29. Sportági
fejlesztési koncepciók megvalósításával összefüggő feladatok támogatása, valamint sportszövetségek
adósságrendezése jogcímcsoport javára, a Kvtv. 1. melléklet XI. Miniszterelnökség fejezet, 7. Rendkívüli kormányzati
intézkedések cím terhére; Az átcsoportosítás tekintetében: Felelős: nemzetgazdasági miniszter
Határidő: azonnal Az elszámolás és a visszafizetési kötelezettség tekintetében:
Felelős: emberi erőforrások minisztere Határidő: 2013. december 20.
2. egyetért azzal, hogy az 1. pont szerinti költségvetési forrásból a kiemelt sportágak adósságkonszolidációjának
keretében a) a Magyar Asztalitenisz Szövetség 48 344 ezer forint,
b) a Magyar Atlétikai Szövetség 59 048 ezer forint,
c) a Magyar Birkózó Szövetség 14 021 ezer forint,
d) a Magyar Evezős Szövetség 95 223 ezer forint,
e) a Magyar Országos Korcsolyázó Szövetség 43 185 ezer forint,
f) a Magyar Röplabda Szövetség 74 157 ezer forint,
g) a Magyar Úszó Szövetség 50 894 ezer forint,
h) a Magyar Vívó Szövetség 55 110 ezer forint
összegben részesüljön; 3. egyetért azzal, hogy az 1. pont szerinti költségvetési forrásból a Magyar Olimpiai Bizottság a 2. pont szerinti országos
sportági szakszövetségek adósságkonszolidációjának felmérésével kapcsolatos költségeire 40 018 ezer forint
összegben részesüljön; 4. felhívja az emberi erőforrások miniszterét, hogy gondoskodjon az 1. pont szerinti támogatás 2. és 3. pont szerinti
biztosításáról és a felhasználás ellenőrzéséről; Felelős: emberi erőforrások minisztere
Határidő: folyamatos 5. felkéri a Magyar Olimpiai Bizottságot, hogy a 2. pontban meghatározott összegek biztosításában és felhasználásának
ellenőrzésében működjön közre. Orbán Viktor s. k.,
miniszterelnök


text:
1241/2013. (IV. 30.) Korm. határozata a Közlekedés Operatív Program 3. prioritásának forrásvesztési kockázat csökkentése érdekében szükséges intézkedésekről.
A Kormány
 1. felhívja a  nemzetgazdasági minisztert, hogy a  Közlekedési Operatív Program 3. prioritásának forrásvesztése
elkerülése érdekében a  prioritás túlvállalásához szükséges 174 milliárd forint fedezetet kötelezettségvállalás
formájában a Nemzeti Infrastruktúra Fejlesztő Zártkörűen Működő Részvénytársaságnál előkészített, az 1. melléklet
szerinti projektek feltételes közbeszerzési eljárásainak lefolytatásához biztosítsa,
Felelős: nemzetgazdasági miniszter
Határidő: azonnal 2. felhívja a  nemzeti fejlesztési minisztert, hogy az  1.  melléklet szerinti projektek vonatkozásában a  támogatási
szerződések megkötéséhez szükséges intézkedéseket tegye meg,
Felelős: nemzeti fejlesztési miniszter
Határidő: folyamatos 3. felhívja a nemzeti fejlesztési minisztert és a nemzetgazdasági minisztert, hogy az 1. és a 2. pontban foglalt feladatok
teljesítéséről, valamint a  Közlekedés Operatív Programban fennálló esetleges további abszorpciós kockázatokról,
és a  forrásvesztés elkerülését lehetővé tevő egyéb intézkedésekről készítsen előterjesztést a  Nemzeti Fejlesztési
Kormánybizottság részére.
Felelős: nemzeti fejlesztési miniszter
 nemzetgazdasági miniszter
Határidő: azonnal
Orbán Viktor s. k.,
 miniszterelnök


text:
15/2007. (III. 14.) OKM rendelete az egyes pedagógiai szakszolgálatok támogatása igénylésének, döntési rendszerének, folyósításának, elszámolásának és ellenőrzésének részletes szabályairól.
A Magyar Köztársaság 2007. évi költségvetéséről szóló
2006. évi CXXVII. törvény (a továbbiakban: költségvetési
törvény) 5. számú melléklete 20. pontjában foglalt felhatalmazás alapján – figyelemmel a költségvetési törvény
13. § (1) bekezdésére és 31. § (1) bekezdésének a) pontjára – az oktatási és kulturális miniszter feladat- és hatásköréről szóló 167/2006. (VII. 28.) Korm. rendelet 1. §
a) pontjában meghatározott feladatkörömben eljárva, az
önkormányzati és területfejlesztési miniszter feladat- és
hatásköréről szóló 168/2006. (VII. 28.) Korm. rendelet
1. § a) pontjában meghatározott feladatkörében eljáró önkormányzati és területfejlesztési miniszterrel egyetértésben a következőket rendelem el:
A pszichés fejlődés zavarai miatt a nevelési, tanulási
folyamatban tartósan és súlyosan akadályozott
gyermekekkel, tanulókkal kapcsolatos feladatok
támogatása 1. § (1) A támogatás a képzési kötelezettségről és a pedagógiai szakszolgálatokról szóló 14/1994. (VI. 24.) MKM
rendelet 26/A. § (1) bekezdésében elrendelt, hivatalból indított – a gyermekekkel, tanulókkal való foglalkozások nevelési-oktatási intézmény együttműködésével történő
megszervezését megalapozó – felülvizsgálati eljárás lefolytatásához (személyi juttatások és azok járulékai, a feladat ellátásához kapcsolódó dologi kiadások) igényelhető.
(2) A támogatást a közoktatásról szóló 1993. évi
LXXIX. törvény (a továbbiakban: Kt.) 34. § c) pontjában
meghatározott – a tanulási képességet vizsgáló szakértői
és rehabilitációs tevékenységet, továbbá az országos szakértői és rehabilitációs tevékenységet (a továbbiakban:
szakértői bizottsági tevékenység) – ellátó szakértői és rehabilitációs bizottságok fenntartói igényelhetik.
(3) A támogatás odaítélése igénylés alapján történik. Az
igénylés alapja a pszichés fejlődés zavarai miatt a nevelési,
tanulási folyamatban tartósan és súlyosan akadályozott
(pl. dyslexia, dysgraphia, dyscalculia, mutizmus, kóros
hyperkinetikus vagy kóros aktivitászavar miatt) sajátos
nevelési igényű gyermekek és tanulók 2006. október 1-jei
közoktatás-statisztikai adatszolgáltatás szerinti létszáma.
A támogatás összege legfeljebb hatezer forint/fő.
(4) Abban az esetben, ha a Kt. 89/A. § (2) bekezdésében
foglalt felhatalmazás alapján a Kt. 87. § (1) bekezdés
g) pontjában a megyei önkormányzatok és a fővárosi önkormányzat feladataként meghatározott szakértői bizottsági tevékenységet többcélú kistérségi társulás látja el, a támogatást a szakértői bizottsági tevékenységet ellátó intézmény fenntartója az ellátási körzetében lakóhellyel, tartózkodási hellyel rendelkező – a (3) bekezdésben meghatározott – gyermekek, tanulók létszáma szerint igényelheti.
(5) Amennyiben a megyei jogú város a helyi önkormányzatokról szóló 1990. évi LXV. törvény 61. § (1) bekezdésében foglaltak alapján saját területén gondoskodik
a szakértői bizottsági tevékenységről, a támogatást a szakértői bizottsági tevékenységet ellátó intézmény fenntartója
az ellátási körzetében lakóhellyel, tartózkodási hellyel
rendelkező – a (3) bekezdésben meghatározott – gyermekek, tanulók létszáma szerint igényelheti.
(6) Az 1. § (1) bekezdésében meghatározott támogatás
az e rendelet 1. számú melléklete szerinti adatlapon igényelhető. Az adatlaphoz csatolni kell:
a) a felülvizsgálat feladatainak ellátásához – munkaviszony vagy polgári jogviszony keretében – a szakértői bizottságnál foglalkoztatni kívánt szakemberek (gyermekés ifjúságpszichiátriai szakorvos, gyermek-neurológus,
diagnosztikai gyakorlattal rendelkező pszichológus,
gyógypedagógus) nevét, munkahelyét és szakképesítését
tartalmazó kimutatást, a felülvizsgálat elvégzésének munka- és ütemtervét;
b) a (4) bekezdés szerinti feladatmegosztás esetén – az
a) pontban meghatározottakon kívül – a feladat átadásátvételére vonatkozó megállapodást, a feladatellátásra vonatkozó intézkedési tervet, továbbá a megyei feladatellátási kötelezettség megszűnésében érintett településeken
lakhellyel (tartózkodási hellyel) rendelkező sajátos nevelési igényű gyermekek, tanulók iratanyagának átadásáról,
átvételéről készített jegyzőkönyv másolatát.
(7) A (6) bekezdésben foglalt adatlapot és mellékleteit
a) a helyi önkormányzatok és többcélú kistérségi társu
lások (a továbbiakban együtt: helyi önkormányzatok) az
államháztartásról szóló 1992. évi XXXVIII. törvény
(a továbbiakban: Áht.) 64/B. § (3) bekezdése alapján – a
Magyar Államkincstár illetékes területi szervéhez (a továbbiakban: Igazgatóság) egy eredeti és egy másolati példányban postai úton és csak az adatlapokat az Oktatási és
Kulturális Minisztérium (a továbbiakban: OKM) részére,
b) a közoktatási humánszolgáltatók az OKM részére
egy eredeti és egy másolati példányban postai úton
2007. április 10-ig nyújthatják be.
(8) Az Igazgatóság a (7) bekezdés a) pontja szerint benyújtott támogatási igényeket az Áht. 64/B. § (3) bekezdése szerinti eljárását követően, az államháztartás működési
rendjéről szóló 217/1998. (XII. 30.) Korm. rendelet
52/B. § (3) bekezdésben foglaltakra is tekintettel – egy eredeti és egy másolati példányban – 2007. április 30-ig megküldi az OKM részére.
(9) A támogatásról az OKM, az Önkormányzati és Területfejlesztési Minisztérium (a továbbiakban: ÖTM), a
Pénzügyminisztérium (a továbbiakban: PM) és a Szociális
és Munkaügyi Minisztérium (a továbbiakban: SZMM)
szakértőiből álló öttagú bírálóbizottság 2007. május 5-éig
tesz javaslatot az oktatási és kulturális miniszternek
(a továbbiakban: miniszter). A bírálóbizottságba két tagot
az OKM, egy-egy tagot a többi tárca jelöl.
(10) A miniszter 2007. május 10-éig dönt a támogatások
odaítéléséről. A döntés eredményéről minden igénylőt levélben értesíteni kell, illetve azt az OKM honlapján közzé
kell tenni.
(11) Az OKM a támogatásra jogosult helyi önkormányzatok összesített adatait az önkormányzat KSH kódjának,
megnevezésének és forintra kerekített támogatási összegnek a feltüntetésével utalványozás céljából papír alapon és
elektronikus formában is megküldi az ÖTM részére 2007.
május 20-ig.
(12) A támogatás folyósításáról az ÖTM utalványozása
alapján a Magyar Államkincstár hat egyenlő részletben
– 2007. május és október között – minden hó 30-ig intézkedik a költségvetési törvény 5. számú melléklet 20. pontja szerinti forrás terhére.
(13) A támogatásban részesített közoktatási humánszolgáltatók egyösszegű finanszírozásához a fedezetet az
OKM az Igazgatóság részére 2007. május 25-ig a kiutaláshoz szükséges kerettel együtt a költségvetési törvény XX.
fejezet, 11. cím, 2. alcím, 3. jogcímcsoport „Közoktatási
célú humánszolgáltatás és kiegészítő támogatás” előirányzata terhére biztosítja.
(14) A támogatás cél szerinti felhasználásáról szóló,
e rendelet 2. számú melléklete szerinti szakmai beszámolót
és adatszolgáltatást – melyet a fenntartó a szakértői bizottsági tevékenységet ellátó intézmény vezetőjének bevonásával készít el – postai úton az OKM-nek kell benyújtani
az alábbi ütemezésben:
a) a 2007. június 30-ig elvégzett felülvizsgálatokról
2007. július 15-ig;
b) a 2007. október 30-ig elvégzett felülvizsgálatokról
2007. november 15-ig;
c) a 2007. november 30-ig elvégzett felülvizsgálatokról 2007. december 15-ig.
A pedagógiai szakszolgálatok fejlesztésének támogatása 2. § (1) A támogatást igénybe vehetik
a) a szakértői bizottsági tevékenységet ellátó intézmé
nyek fenntartói a „Komplex vizsgálati eljárás pedagógiai, gyógypedagógiai diagnosztika és tanácsadás a pedagógiai
szakszolgálatoknál” megnevezésű, 90 órás képzési programban – bizottságonként két fő – pedagógus képesítésű,
b) a nevelési tanácsadók – beleértve a nevelési tanácsadás feladatait is ellátó egységes pedagógiai szakszolgálatokat – fenntartói az „A pedagógiai szakszolgálatok rendszerszintű minőségfejlesztése” megnevezésű, 60 órás képzési programban – intézményenként két fő – pedagógus
képesítésű
szakember részvételének biztosításához.
(2) A támogatás a képzési költség biztosításához, továbbá a képzésben részesülő pedagógusok szállásköltségeinek kiegészítésére – e rendelet 3. számú melléklet szerinti
adatlap kitöltésével igényelhető, melynek összege személyenként legfeljebb százötvenezer forint. Az igénylés feltétele, hogy a pedagógus határozatlan idejű közalkalmazotti jogviszonyban, illetőleg munkaviszonyban álljon az
intézménnyel.
Az utazó szakember-hálózat kialakítása, fejlesztése
segítésének támogatása 3. §
(1) A támogatást a pedagógiai szakszolgálatok feladatait ellátó intézmények fenntartói vehetik igénybe a szolgáltatásnak a gyermek, tanuló lakóhelyén (tartózkodási
helyén) történő biztosítását segítő személygépkocsi vásárlásához abban az esetben, ha az intézmény által – heti
rendszerességgel – biztosított szolgáltatás legalább öt településre terjed ki.
(2) Az igénylés feltétele, hogy a fenntartó vállalja a gépkocsinak a beszerzést követő három éven át az utazótanári
szolgáltatás céljára történő biztosítását, a fenntartás költségeit.
(3) A támogatás e rendelet 4. számú melléklete szerinti
adatlap kitöltésével igényelhető, összege intézményenként
legfeljebb négymillió Ft, amely a személygépkocsi beszerzésére és annak üzemeltetési, fenntartási költségeinek támogatására szolgál.
A pedagógiai szakszolgálatok fejlesztését, az utazó
szakember-hálózat kialakításának, fejlesztésének
segítését szolgáló támogatások igénylése és folyósítása 4. §
(1) A 2–3. §-ban meghatározott támogatások igényléséhez szükséges, az e rendelet 3. és 4. számú melléklete szerinti adatlapot és mellékleteket:
a) a helyi önkormányzatok – az Áht. 64/B. § (3) bekezdése alapján – az Igazgatósághoz egy eredeti és két másolati példányban postai úton és csak az adatlapokat az Oktatási és Kulturális Minisztérium Támogatáskezelő Igazgatósága (a továbbiakban: OKM Támogatáskezelő) honlap
ján az erre a célra kialakított elektronikus rendszeren keresztül,
b) a közoktatási humánszolgáltatók és a központi költségvetési szervként működő felsőoktatási intézmények az
OKM Támogatáskezelő részére egy eredeti és két másolati
példányban, valamint csak az adatlapokat az OKM Támogatáskezelő honlapján az erre a célra kialakított elektronikus rendszeren keresztül,
2007. május 10-ig nyújthatják be.
(2) Az Igazgatóság az (1) bekezdés a) pontja szerint
hozzá benyújtott támogatási igényeket az Áht. 64/B. §
(3) bekezdése szerinti eljárását követően, az államháztartás működési rendjéről szóló 217/1998. (XII. 30.) Korm.
rendelet 52/B. § (3) bekezdésben foglaltakra is tekintettel
– egy eredeti és a két másolati példányban 2007. május
30-ig megküldi az OKM Támogatáskezelő részére.
(3) A 2. és 3. § szerinti támogatásról az OKM, az ÖTM,
a PM és az SZMM szakértőiből álló öttagú bírálóbizottság
2007. július 15-éig tesz javaslatot a miniszternek. A bírálóbizottságba két tagot az OKM, egy-egy tagot a többi tárca
jelöl.
(4) A miniszter 2007. július 25-ig dönt a támogatások
odaítéléséről. A döntés eredményéről minden igénylőt levélben értesíteni kell és azt az OKM honlapján közzé kell
tenni.
(5) A támogatásra jogosult helyi önkormányzatok
összesített adatait – az önkormányzat KSH kódjának, megnevezésének és a forintra kerekített támogatási összegnek
a feltüntetésével, papír alapon és elektronikus formában
is – az OKM utalványozás céljából 2007. július 30-ig megküldi az ÖTM részére. A támogatás folyósításáról az ÖTM
utalványozása alapján a Magyar Államkincstár 2007.
augusztus 25-ig egy összegben intézkedik a költségvetési
törvény 5. számú melléklet 20. pontja szerinti forrás
terhére.
(6) A támogatásra jogosult közoktatási humánszolgáltatók egyösszegű finanszírozásához a fedezetet az OKM az
Igazgatóság részére a 2007. július 28-ig a kiutaláshoz
szükséges kerettel együtt a költségvetési törvény XX. fejezet, 11. cím, 2. alcím, 3. jogcímcsoport „Közoktatási célú
humánszolgáltatás és kiegészítő támogatás” előirányzata
terhére biztosítja.
(7) A 2. és 3. §-ban foglalt támogatások igényléséért a
helyi önkormányzatoknak fenntartónként, a közoktatási
humánszolgáltatóknak és a központi költségvetési szervként működő felsőoktatási intézményeknek településenként lebonyolítási díjat kell fizetni, melynek összege ötezer forint. A díjat átutalással az OKM Támogatáskezelő
alábbi számlaszámára kell befizetni: 1003200000285128-00000000, a közleménybe a befizetés jogcímeként be kell írni: „pedagógiai szakszolgálatok támogatása”. A befizetésről szóló számlát az OKM Támogatáskezelő postán eljuttatja az igénylőhöz. Az igényléshez
csatolni kell az átutalásról szóló bizonylat másolatát. Mentesülnek a lebonyolítási díj megfizetése alól a területfejlesztés kedvezményezett térségeinek jegyzékéről szóló
64/2004. (IV. 15.) Korm. rendelet szerinti leghátrányosabb, illetve hátrányosabb helyzetben lévő kistérségből
pályázó önkormányzatok és többcélú kistérségi társulások, valamint a társadalmi-gazdasági és infrastrukturális
szempontból elmaradott, illetve az országos átlagot jelentősen meghaladó munkanélküliséggel sújtott települések
jegyzékéről szóló 240/2006. (XI. 30.) Korm. rendelet
melléklete szerinti önkormányzatok.
Közös rendelkezések 5. § (1) E rendelet alkalmazásában közoktatási humánszolgáltatók alatt a költségvetési törvény 31. § (1) bekezdésének bevezető rendelkezésében meghatározott fenntartókat
is érteni kell.
(2) A központi költségvetési szervként működő felsőoktatási intézmények számára az e rendelet alapján megítélt
támogatás folyósításáról a fenntartójuk a költségvetési törvény XX. fejezet, 11. cím, 2. alcím, 17. jogcímcsoport
„Gyakorlóiskolák normatív támogatás” előirányzat terhére gondoskodik.
(3) A támogatást igénylőnek mellékelnie kell a nyilatkozatot arról, hogy nincs esedékessé vált, meg nem fizetett
köztartozása, és rendezett munkaügyi kapcsolatokkal rendelkezik.
(4) A közoktatási humánszolgáltatók igényléséhez – a
(3) bekezdésben foglaltakon és az egyes támogatásoknál
meghatározott mellékleteken kívül – mellékelni kell
a) az egyházi intézményfenntartók kivételével a fenntartó létezését igazoló 30 napnál nem régebbi bírósági bejegyzést vagy cégkivonatot,
b) a fenntartó képviselőjének aláírási címpéldányát,
c) azonnali beszedési megbízásra szóló felhatalmazást.
(5) Az e rendeletben foglalt igénybejelentési határidők
elmulasztása jogvesztő. Az 1. §-ban meghatározott igénylés esetén az Igazgatóság és az OKM, a 2–3. §-ban meghatározott igénylés esetén a helyi önkormányzati intézményfenntartók tekintetében az Igazgatóság, a közoktatási humánszolgáltatók és központi költségvetési szervként működő felsőoktatási intézmények tekintetében az OKM Támogatáskezelő az igények feldolgozása során szükség esetén a beérkezéstől számított öt napon belül, nyolcnapos határidővel hiánypótlásra, módosításra ad lehetőséget.
Amennyiben a fenntartó a felhívásnak nem tesz eleget,
vagy nem megfelelően teljesíti azt, az Igazgatóság a támogatási igényt nem fogadja el és erről az 1. §-ban meghatározott támogatás esetén 2007. május 15-ig, a 2. és 3. §-ban
meghatározott támogatás esetén 2007. május 30-ig értesíti
a fenntartót és az OKM-et.
(6) A helyi önkormányzatok a támogatás felhasználásáról a tárgyévben december 31-ei fordulónappal a mindenkori zárszámadás keretében és rendje szerint kötelesek elszámolni. Az itt kimutatott adatok valódiságát az egyes
önkormányzatoknál, illetve intézményeknél megfelelő
analitikus nyilvántartásokkal, szakmai dokumentációval,
az elszámolást megalapozó könyvelési rendszer kialakításával kell alátámasztani. A támogatásnak a tárgyév december 31-én kötelezettségvállalással terhelt maradványával
2008. június 30-áig kell elszámolni. Az Áht. 64/B. § (1) és
(2) bekezdése szerint, ha a támogatást vagy annak egy részét a fenntartó helyi önkormányzat jogosulatlanul vette
igénybe, azt nem a megjelölt feladatra használta fel, illetve
a jogszabályban rögzített arányt meghaladó mértékű támogatást vett igénybe, vagy a támogatás igényléséhez valótlan adatot szolgáltatott, akkor a támogatásról haladéktalanul köteles lemondani, és a támogatást a központi költségvetés javára visszafizetni. A jogosulatlanul igénybe vett
összeg után a helyi önkormányzat a jegybanki alapkamat
kétszeresének megfelelő mértékű kamatot fizet a jogtalan
igénybevétel napjától a visszafizetés napjáig.
(7) A központi költségvetési szervként működő felsőoktatási intézmények a támogatásokról a 2007. évi költségvetésről szóló beszámolójukban a központosított előirányzatok elszámolásait tartalmazó űrlapon számolnak el.
(8) A támogatások elszámolása a közoktatási humánszolgáltatók esetén a fenntartók 2007. évi támogatásairól
történő elszámolása keretében, a kötött felhasználású támogatások elszámolásait tartalmazó űrlapon történik. Az
itt kimutatott adatok valódiságát az egyes fenntartóknál,
illetve intézményeknél a pedagógus (alkalmazotti) azonosítókkal és a fizetési jegyzékkel kell alátámasztani.
(9) Ha a támogatást vagy annak egy részét a közoktatási
humánszolgáltató jogosulatlanul vette igénybe, azt nem a
megjelölt feladatra használta fel, illetve a támogatás igényléséhez valótlan adatot szolgáltatott, a közoktatásról szóló
1993. évi LXXIX. törvény végrehajtásáról rendelkező
20/1997. (II. 13.) Korm. rendeletnek (a továbbiakban:
Vhr.) a nem állami intézményfenntartók állami hozzájárulásának és támogatásának elszámolására, ellenőrzésére
vonatkozó rendelkezéseit kell alkalmazni, különös tekintettel a 16. § (3) bekezdésére.
(10) Az igénylés, folyósítás, elszámolás és ellenőrzés
során az e rendeletben nem szabályozott kérdésekben a helyi önkormányzati fenntartó esetén az Áht., a közoktatási
humánszolgáltatók és a központi költségvetési szervként
működő felsőoktatási intézmények esetén az Áht.,
valamint a Vhr. rendelkezéseit kell alkalmazni.
(11) A támogatás céljának szakmai megvalósulását az
OKM Támogatáskezelő a helyszínen is jogosult ellenőrizni. Az OKM Támogatáskezelő az adatszolgáltatást és a
helyszíni ellenőrzést írásban kezdeményezi.
6. § Ez a rendelet a kihirdetését követő 3. napon lép hatályba.
Dr. Hiller István s. k.,
oktatási és kulturális miniszter


text:
8/2017. (HK 3.) HVKFH szakutasítása a NATO egységesítési egyezmények nemzeti elfogadásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján,
figyelemmel a Magyar Honvédség doktrinális, szabványosítási és terminológiai tevékenységéről szóló 54/2015.
(X. 21.) HM utasítás 3. § (3) bekezdés a) pontjára, a következő
szakutasítást adom ki: 1. A szakutasítás hatálya a Honvédelmi Minisztériumra,
a honvédelmemért felelős miniszter (a továbbiakban: miniszter) közvetlen alárendeltségébe tartozó szervezetre, és
a Magyar Honvédség (a továbbiakban: MH) katonai szervezeteire terjed ki.
2. Felkérem a Katonai Nemzetbiztonsági Szolgálat
(a továbbiakban: KNBSZ) főigazgatóját, hogy szakterületén
biztosítsa a szakutasításban meghatározott rendelkezések
érvényesülését.
AXP-09, EDITION A című NATO haditengerészeti egységesítési egyezmény nemzeti elfogadásra kerül az MH
részvétele nélkül.
Témafelelős: az MH Hadkiegészítő, Felkészítő és Kiképző Parancsnokság (a továbbiakban: MH HFKP).
MODEL EMBRACING S-100 AND NGIF
DEVELOPMENTS – AGEOP-14, EDITION A című
NATO haditengerészeti egységesítési egyezmény nemzeti
elfogadásra kerül az MH részvétele nélkül.
APRP-3.3.7.2 EDITION A / A harctéren fogságba esett
katonák mentális és egészségügyi visszaillesztési folyamata (információgyűjtés és feldolgozás) című NATO egységesítési egyezmény nemzeti elfogadásra kerül a következők szerint:
a) témafelelős: az MH Egészségügyi Központ (a továbbiakban: MH EK),
b) témakezelő: az MH EK,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre, Honvéd Vezérkar főnök helyettesi (a továbbiakban: HVKFH) szakutasítással, eredeti
angol nyelven, teljes terjedelemben.
inP-3 EDITION A / NATO Városi harc kiképzés című
NATO egységesítési egyezmény nemzeti elfogadásra kerül jövőbeni bevezetéssel a következők szerint:
a) témafelelős: az MH Hadkiegészítő, Felkészítő és Kiképző Parancsnokság, Kiképzési és Kiképzés Ellenőrző
Osztály (a továbbiakban: MH HFKP KIKEO),
b) témakezelő: az MH Összhaderőnemi Parancsnokság
(a továbbiakban: MH ÖHP) és
c) a bevezetésre vonatkozó követelmények: a NATO
egységesítési egyezmény a szárazföldi haderőnél kerüljön
bevezetésre, HVKFH szakutasítással, eredeti angol nyelven, teljes terjedelemben.
AND DESIGNATED FLYING PERSONNEL –
APRP-3.3.7.1 EDITION A / Repülő személyzet vízi túlélő
képzése című NATO egységesítési egyezmény nemzeti elfogadásra kerül a következők szerint:
a) témafelelős: a HVK Kiképzési és Oktatási Csoportfőnökség (a továbbiakban: HVK KIKOCSF),
b) témakezelő: az MH 86. Szolnok Helikopter Bázis,
c) a bevezetés időpontja: a NATO kihirdetést követő
6 hónapon belül és
d) a bevezetésre vonatkozó követelmények: a NATO
egységesítési egyezmény a légierőnél kerüljön bevezetésre, HVKFH szakutasítással, eredeti angol nyelven, teljes
terjedelemben.
APRP-3.3.7.3 EDITION A / Fogságba esés utáni viselkedésre való kiképzés című NATO egységesítési egyezmény
nemzeti elfogadásra kerül jövőbeni bevezetéssel a
következők szerint:
a) témafelelős: az MH HFKP KIKEO,
b) témakezelő: az MH HFKP KIKEO és
c) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre, HVKFH szakutasítással, eredeti angol nyelven, teljes terjedelemben.
irányítás békeidejű tevékenységéhez kapcsolódó jelentések tárgyi feltételei című NATO egységesítési egyezmény
– mely nemzeti elfogadásra került a 11/2015. (HK 4.)
HVKFH szakutasítás 11. pontjában – nemzeti elfogadása
módosításra kerül a következők szerint:
irányítás békeidejű tevékenységéhez kapcsolódó jelentések tárgyi feltételei című NATO egységesítési egyezmény
nemzeti elfogadásra kerül jövőbeni bevezetéssel a
következők szerint:
a) témafelelős: az MH ÖHP,
b) témakezelő: az MH ÖHP Légierő Hadműveleti és Ki
képzési Főnökség és
c) a bevezetésre vonatkozó követelmények: a NATO
egységesítési egyezmény a légierőnél kerüljön bevezetésre, HVKFH szakutasítással, eredeti angol nyelven, teljes
terjedelemben.
10. Ez a szakutasítás a közzétételét követő napon lép hatályba.
Dr. Orosz Zoltán altábornagy s. k.,
Honvéd Vezérkar főnök helyettes


text:
354/2013. (HK 1/2014.) HVKF intézkedése főnökségi kiadvány kiadásáról.
A honvédelemről és a Magyar Honvédségről, valamint
a különleges jogrenden bevezethető intézkedésekről szóló
2011. évi CXIII. törvény 52. § (1) bekezdése alapján, figyelemmel a szolgálati könyvek és a főnökségi kiadványok kiadásának rendjéről szóló 93/2006. (HK 18.) HM
utasításra, a következő
intézkedést adom ki: 1. Az intézkedés hatálya a Magyar Honvédség (a továbbiakban: MH) katonai szervezeteire és egészségügyi szakszolgálataira terjed ki.
2. Az intézkedés mellékleteként kiadom a „Módszertani
segédlet a Magyar Honvédség személyi állománya egészségmegőrzéséről” című főnökségi kiadványt.
3. Ez az intézkedés az aláírását követő napon lép hatályba.
Budapest, 2013. december 18. Dr. Benkő Tibor vezérezredes s. k.,
Honvéd Vezérkar főnöke


text:
1281/2019. (V. 15.) Korm. határozata az egyházi jogi személyek foglalkoztatottjai 2019. kompenzációjának finanszírozása érdekében történő előirányzat-átcsoportosításról.
A Kormány az  államháztartásról szóló 2011. évi CXCV. törvény 33.  § (2)  bekezdésében biztosított jogkörében
eljárva, a  Magyarország 2019. évi központi költségvetéséről szóló 2018. évi L. törvény (a  továbbiakban: Kvtv.) 4.  §
(1)  bekezdése szerinti céltartaléknak, az  egyházi jogi személyek foglalkoztatottjai 2019. évi kompenzációjának
finanszírozása érdekében történő felhasználása céljából 389 189 134 forint egyszeri átcsoportosítását rendeli el
a Kvtv. 1. melléklet XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím,
30. Egyházi célú központi költségvetési hozzájárulások jogcímcsoport, 14. Egyházi fenntartású intézményekben
foglalkoztatottak kompenzációja jogcím javára, a  Kvtv. 1.  melléklet XV. Pénzügyminisztérium fejezet, 26. Központi
kezelésű előirányzatok cím, 2. Központi tartalékok alcím, 3. Céltartalékok jogcímcsoport, 1. Közszférában
foglalkoztatottak bérkompenzációja jogcím terhére, az 1. melléklet szerint.
Felelős: pénzügyminiszter
Miniszterelnökséget vezető miniszter Határidő: azonnal Orbán Viktor s. k.,
 miniszterelnök